Payudara Lelaki Sama Besar Macam Wanita? Ini Bukan Sebab Gemuk! Tapi Bahaya Tak Macam Ni?

Selain daripada kanser payudara, golongan lelaki juga berpotensi untuk mengalami payudara sakit. Ia disebut sebagai ginekomastia (
gynecomastia
).

Apakah yang dimaksudkan dengan jenis masalah kesihatan pada payudara lelaki ini?

Jika anda ingin tahu, sila teruskan pembacaan anda melalui artikel yang kami sediakan di bawah ini.

Untuk mendapatkan lebih banyak info tentang Kesihatan Lelaki, sila dapatkan
di sini.

Ginekomastia: pembesaran payudara lelaki

Ginekomastia adalah satu keadaan di mana payudara lelaki membesar tidak seperti biasa.

Ia disebabkan oleh peningkatan atau pertambahan jumlah tisu kelenjar payudara dalam kalangan lelaki.

Puncanya adalah disebabkan oleh ketidakseimbangan hormon estrogen dan juga testosteron.
 Ia boleh terjadi sama ada pada sebelah bahagian atau boleh juga berlaku pada kedua-dua belah payudara lelaki.

Siapakah yang berisiko mengalami ginekomastia atau payudara sakit?

Kesemua peringkat umur kaum lelaki berpotensi atau berisiko untuk mengalami keadaan penyakit payudara sakit ini.

Sama ada ia bayi lelaki, remaja mahupun warga emas. Keadaan ini bukanlah satu keadaan yang serius.

Namun, pasti ramai lelaki yang tidak mahu kelihatan seperti memiliki buah dada persis individu wanita. Malahan, ia juga kerap menyebabkan payudara sakit.

Apakah simptom-simptom payudara sakit?

Berikut adalah antara tanda atau simptom-simptom jika seseorang lelaki tersebut mengalami ginekomastia atau payudara sakit:

Mempunyai tisu payudara yang membengkak

Payudara terasa seperti sedikit lembut

Namun, anda perlu bersegera untuk berjumpa dengan doktor jika mengalami simptom-simptom seperti berikut:

Payudara membengkak dengan jelas

Rasa sakit pada payudara

Keluarnya cairan daripada puting payudara anda

Apakah penyebab kepada berlakunya ginekomastia?

Punca utama kepada berlakunya keadaan ini adalah disebabkan oleh perubahan pada hormon dalam tubuh lelaki.

Hormon testosteron mengalami pengurangan berbanding hormon estrogen.

Pengurangan hormon testosteron ini mungkin disebabkan oleh beberapa keadaan yang menghalang kesan hormon testosteron itu sendiri ke atas tubuh.

Bagi bayi yang baru lahir, ginekomastia yang dialami biasanya disebabkan oleh memiliki paras hormon estrogen yang tinggi.

Manakala bagi remaja lelaki, ia biasanya disebabkan oleh fasa akil baligh yang dilalui itu yang menyebabkan paras hormon menjadi tidak seimbang.

Manakala bagi warga emas, paras hormon mereka dipengaruhi oleh sebab penuaan yang dialami.

Selain itu, terdapat juga beberapa penyebab lain yang menjadi punca kepada ketidakseimbangan hormon yang berlaku. Antaranya ialah:

Keadaan kesihatan:

Tumor pada kelenjar adrenal, kelenjar pituitari, atau testis

Hipertiroidism (tiroid yang terlalu aktif)

Hipogonadism (paras testosteron yang rendah)

Penyakit buah pinggang

Penyakit hati

Kesan ubat ubatan:

Ubat-ubatan rawatan HIV/AIDS

Kemoterapi dan juga sinar radiasi

Antibiotik

Ubat-ubatan rawatan jantung

Ubat anti keresahan

Antidepresan

Ubat ulser dan pedih ulu hati

Pengambilan dadah berbahaya:

Opiod

Steroid

Amfetamin

Heroin

Ganja

Faktor gaya hidup:

Mempunyai berat badan yang berlebihan atau obesiti

Mengambil minuman beralkohol

Mengambil ubat-ubatan yang megandungi estrogen

Apakah rawatan yang tersedia bagi merawat ginekomastia ini?

Kebanyakan daripada kes ginekomastia ini akan sembuh dan pulih kepada keadaan asal tanpa sebarang rawatan.

Ginekomastia boleh berlaku dan menghilang dalam tempoh antara 6 bulan hingga 2 tahun.

Namun, jika keadaan yang dialami itu disebabkan oleh beberapa keadaan lain seperti hipogonadism,
kekurangan zat makanan atau sirosis
, maka puncanya ini akan dirawat untuk mengelakkan ginekomastia daripada terus terbentuk.

Bolehkah sakit pada payudara jenis ini dicegah?

Kebanyakan daripada kes-kes ginekomastia tidak boleh dielakkan kerana ia disebabkan oleh perubahan semula jadi pada tahap hormon.

 Namun, anda boleh mengelakkan daripada melakukan beberapa perkara seperti berikut untuk mengurangkan risikonya:

Elakkan daripada terlibat dengan pengambilan dadah terlarang

Elakkan pengambilan minuman beralkohol sekiranya boleh

Lihat kepada pengambilan ubat-ubatan anda. Berbincang dengan doktor jika ada ubat-ubatan yang diambil tersebut menyebabkan ginekomastia

Kesimpulan

Walaupun keadaan kesihatan ini biasanya tidaklah berbahaya dan akan sembuh dengan sendirinya, ia sebenarnya boleh menjadi satu isu besar bagi kaum lelaki.

Penonjolan payudara yang lebih besar berbanding payudara normal lelaki akan menyebabkan kaum Adam ini menjadi malu.

 Ia mungkin tidak memberi kesan kepada kesihatan lelaki secara umumnya, namun ia boleh menjejaskan kesihatan mental seseorang lelaki.


Eh... Hamil Ke Tidak Sebenarnya Ni? Usah Keliru! Jom Semak 24 Tanda Awal Kehamilan

Lazimnya, para ibu akan mendapat tahu status kehamilan masing-masing seawal minggu ke-4. Pelbagai gejala boleh dialami saat anda didiagnosis dengan kehamilan. Artikel ini akan menerangkan 24 cara mengetahui hamil atau tidak berdasarkan simptom kehamilan yang dialami.

Cara mengetahui hamil atau tidak yang mudah

Cara mengetahui hamil atau tidak paling popular #1. Lambat datang haid

Apabila janin telah terbenam pada dinding rahim ibu,
hormon

human chorionic gonadotropin
(hCG) akan dirembeskan. Ia bagi mengelakkan berlakunya proses
 ovulasi
 dan haid.

Kebanyakan wanita akan mula sedar seawal 4 minggu kehamilan jika mereka mengira
kitaran haid
 mereka.

2. Pendarahan ringan

Ramai wanita seringkali tersalah anggap bahawa tompok-tompok pendarahan yang dialami pada fasa awal kehamilan itu haid. Ia merupakan darah yang keluar seusai janin berjaya membenamkan dirinya ke dalam dinding rahim.

Pendarahan
 tersebut mempunyai warna yang lebih cair dan kuantiti yang sedikit.

3. Sakit dan kekejangan perut

Apabila anda mengalami pendarahan ringan, kebanyakan wanita turut mengalami kekejangan pada bahagian perut.

4. Suhu badan naik

Kenaikan suhu badan
 juga merupakan salah satu cara tahu hamil atau tidak. Namun perlu diingatkan, simptom ini agak tidak spesifik.

5. Kelesuan

Apabila hormon progesteron anda memuncak, anda akan mudah untuk berasa letih dan mengantuk. Ini berikutan progesteron juga memainkan peranan penting dalam
 kitaran tidur jaga
.

6. Rasa berdebar-debar

Ini merupakan salah satu cara untuk tahu mengandung. Jumlah isi padu darah di dalam badan anda akan meningkat menyebabkan
jantung anda berdegup
 25% lebih pantas daripada kadar normal.

7. Payudara semakin besar

Perubahan pada saiz payudara merupakan salah satu cara mengetahui hamil atau tidak. Ia disebabkan oleh perubahan hormon mendadak yang ingin menyediakan diri anda untuk kelahiran bayi.

Puting (areola) anda juga akan menjadi semakin besar dan menghitam.

8. Perubahan mood semasa hamil

Jika anda merasakan pasangan anda mudah melenting atau merajuk daripada biasa, itu juga merupakan salah satu cara mengetahui hamil atau tidak.

Pujuk mereka. Wanita hamil mudah mendapat masalah
kemurungan
, keresahan atau kegembiraan yang melampau.

9. Kerap kencing

Apabila jumlah isi padu darah di dalam badan anda meningkat, buah pinggang juga terpaksa bekerja keras bagi memastikan sistem fisiologi badan berada pada paras yang optimum.

Keadaan ini boleh menyebabkan
air kencing
 berkumpul dengan lebih laju di dalam pundi kencing. Minum air secukupnya dan jangan menahan kencing.

10. Perut kembung

Proses penghadaman anda menjadi perlahan berikutan perubahan hormon yang berlaku.

Jangan risau, apabila badan anda sudah biasa, simptom ini kebiasaannya kurang dialami.

11. Sembelit

Perubahan hormon bukan sahaja akan membuatkan anda rasa kembung perut, ia juga boleh menyebabkan sembelit. A
mbil
makanan berserat
 pada kuantiti yang banyak dan minum air secukupnya.

12. Mabuk hamil, cara mengetahui hamil atau tidak paling lazim

Mabuk hamil (
morning sickness
) kebiasaannya berlaku pada minggu ke-4 kehamilan. Badan anda masih dalam fasa menyesuaikan diri dengan peningkatan hormon.

Ini boleh menyebabkan berlakunya simptom muntah dan loya.

13. Sensitif pada bau

Banyak kajian telah membuktikan bahawa wanita hamil lebih sensitif kepada bau terutamanya pada trimester pertama.

Tiada bukti spesifik yang dapat menerangkan mekanisme simptom ini namun ia merupakan salah satu cara nak tahu hamil.

Cara mengetahui hamil atau tidak #14. Loya dan muntah

Berbeza dengan
mabuk hamil
 yang disebabkan oleh hormon, wanita yang sensitif kepada bau berisiko untuk mengalami simptom loya dan muntah.

15. Rasa dunia berpusing

Pening kepala bukanlah simptom spesifik kepada diagnosis kehamilan namun ia merupakan salah satu cara mengetahui hamil atau tidak. Perubahan pada isi padu darah wanita boleh menyebabkan
tekanan darah rendah
.

Anda mungkin akan mengalami simptom pening namun ia akan hilang.

16. Mengidam

Wanita hamil memang kebiasaannya mengidam untuk makan sesuatu.
Ini merupakan salah satu cara mengetahui hamil yang lazim dialami wanita. Penuhilah hasrat mereka.

Namun pastikan makanan tersebut sihat dan berkhasiat.

17. Berat naik

Ini bukanlah tanda awal kehamilan namun, secara perlahan-lahan,
berat anda akan naik
.

Walaupun kenaikan berat badan ini dianggap normal, anda harus memastikan ia berada dalam lingkungan yang sihat mengikut jisim berat badan (BMI) anda.

18. Pedih ulu hati

Hormon kehamilan boleh menyebabkan spinkter pada bukaan esofagus anda mengendur. Ini membolehkan asid perut untuk memasuki esofagus menyebabkan keradangan pada dinding esofagus.

19. Muka kelihatan berseri

Oleh sebab jumlah isi padu darah dan hormon anda bertambah, lebih banyak darah akan mengalir melalui salur darah menyebabkan kelenjar minyak terpaksa bekerja lebih keras.

Perkara ini boleh menyebabkan kulit anda kelihatan licin dan berseri.

20. Masalah jerawat

Walaupun peningkatan pada aktiviti kelenjar minyak dianggap positif, buat sesetengah individu, mereka terdedah untuk mendapat masalah jerawat.

Jika ia tumbuh secara mendadak, dapatkan bantuan doktor anda untuk rawatan lanjut.

21. UPT positif

Ini merupakan cara tahu hamil yang paling mudah. Alat ujian air kencing kehamilan (UPT) boleh mengesan hormon hCG yang meningkat pada awal kehamilan.

Kebanyakan UPT boleh mengesan hormon hCG 8 hari selepas anda terlepas haid.

22. Kurang selera makan

Banyak sebab kenapa isteri sedang hamil kurang selera makan. Ia boleh disebabkan oleh alahan mengandung, kurang vitamin, deria bau terlalu sensitif atau tidak mempunyai mood untuk makan.

23. Selera makan bertambah

Setiap wanita mengalami simptom kehamilan berbeza. Ada yang kurang makan, ada juga selera makan meningkat secara mendadak.

Pastikan anda mengawal pengambilan kalori anda. Kenaikan berat badan mendadak atau berlebihan boleh menyebabkan komplikasi kehamilan dan komplikasi kesihatan dalam jangka masa panjang.

24. Selesema

Ibu hamil mudah untuk mendapat jangkitan virus dan bakteria disebabkan perubahan pada status imun badan.

Jika anda sakit, pastikan anda berehat secukupnya dan ambil
vaksin influenza
 jika disarankan.


'Henoch-Schonlein Purpura': Keradangan Saluran Darah Kecil

Pernah dengar mengenai
Henoch-Schönlein purpura
atau penyakit HSP? Ia adalah penyakit berkaitan keradangan saluran darah kecil dan biasanya berlaku pada anak kecil.

Teruskan pembacaan untuk mengetahui lebih lanjut mengenainya.

Untuk mendapatkan lebih banyak info tentang Urologi, sila dapatkannya
di sini.

Apa itu
Henoch-Schönlein purpura
?

Henoch-Schonlein purpura (HSP),
adalah penyakit yang melibatkan keradangan
 saluran darah
kecil. Ia biasanya berlaku pada kanak-kanak.

Keradangan menyebabkan saluran darah dalam kulit, usus, buah pinggang, dan sendi mula bocor.

Simptom utama adalah ruam kulit yang kelihatan
seperti lebam
 kecil di sekitar kawasan kaki dan
punggung.

HSP boleh berlaku pada bila-bila masa dalam kehidupan. Malah
penyakit HSP pada anak
 adalah perkara biasa pada kanak-kanak berumur antara 2 hingga 6 tahun.

Bagaimanapun, orang dewasa
 dengan HSP lebih cenderung mempunyai penyakit yang lebih teruk berbanding dengan kanak-kanak, yang mana mendorong kepada
penyakit buah pinggang
 kronik dan kegagalan buah pinggang.

Punca penyakit HSP

 HSP disebabkan oleh tindak balas sistem imun yang tidak normal di mana sistem imun tubuh menyerang sel dan organ tubuh sendiri.

Biasanya, sistem imun membuat antibodi atau protein untuk melindungi tubuh daripada bahan asing seperti bakteria atau virus.

Tetapi HSP menyebabkan antibodi ini menyerang saluran darah. Faktor-faktor yang menyebabkan respon
sistem imun
ini tidak diketahui.

Walau bagaimanapun, menurut
National Institute of Diabetes and Digestive and Kidney Disease
(NIDDK), dalam 30 hingga 50 peratus daripada kes, orang yang mempunyai jangkitan
saluran pernafasan atas
, seperti selesema, sebelum mendapat HSP.

HSP juga telah dikaitkan dengan:

Ejen berjangkit seperti cacar air, campak, hepatitis, dan virus HIV

Ubat-ubatan

Makanan

Gigitan serangga

Pendedahan kepada cuaca sejuk

Trauma

Genetik boleh meningkatkan risiko HSP, kerana ia telah berlaku dalam anggota keluarga yang sama, termasuk kembar.

Baca juga:

Simptom penyakit HSP

Ruam.
 Kebocoran saluran darah dalam kulit menyebabkan ruam yang kelihatan seperti lebam atau
bintik merah
 kecil pada kaki, lengan, dan punggung. Ruam itu mungkin mula kelihatan seperti geligata dan kemudian berubah kelihatan seperti lebam, dan ia boleh merebak ke dada, belakang, dan muka. Ruam kulit tidak hilang atau menjadi pucat apabila ditekan.

Masalah saluran pencernaan.
 HSP boleh menyebabkan muntah dan sakit perut, dari ringan hingga teruk. Darah juga mungkin muncul di dalam najis, walaupun pendarahan parah jarang berlaku.

Artritis.
 Sakit dan bengkak boleh berlaku di sendi, biasanya di lutut dan pergelangan kaki dan kurang kerap di siku dan
pergelangan tangan
.

Penglibatan buah pinggang.
 Hematuria, darah dalam air kencing adalah tanda biasa bahawa HSP telah memberi kesan kepada buah pinggang. Proteinuria, sejumlah besar protein
dalam urin
atau membangunkan tekanan darah tinggi menggalakkan masalah buah pinggang yang lebih teruk.

Simpton lain.
 Dalam sesetengah kes, lelaki dengan HSP mengembangkan pembengkakan buah zakar. Simpton yang mempengaruhi sistem saraf pusat, seperti sawan, dan paru-paru, seperti radang paru-paru, telah dilihat dalam kes-kes yang jarang berlaku.

Walaupun ruam itu memberi kesan kepada semua orang dengan HSP, rasa sakit di sendi atau perut mendahului ruam kira-kira satu pertiga daripada kes-kes selama 14 hari.

Diagnosis

Diagnosis penyakit HSP mungkin jelas apabila ruam tipikal, artritis, dan sakit perut hadir.

Doktor boleh mengarahkan beberapa ujian untuk menolak diagnosis lain, mengesahkan diagnosis, dan menilai keparahannya.

Doktor mungkin melakukan biopsi kulit atau buah pinggang.

Ujian urin dan darah mungkin akan dilakukan untuk mengesan tanda-tanda melibatkan
ginjal
 dan mungkin perlu diulang semasa susulan untuk memantau sebarang perubahan dalam fungsi buah pinggang.

Rawatan

Walaupun tiada rawatan khusus untuk penyakit HSP, anda boleh menggunakan ubat bukan preskripsi, seperti acetaminophen atau ubat anti-radang nonsteroid (NSAIDs),
seperti ibuprofen
dan naproxen untuk sakit sendi.

Dalam sesetengah kes, ubat kortikosteroid boleh digunakan.

Kesakitan dan sendi sendi biasanya akan hilang selepas empat hingga enam minggu tanpa menyebabkan kerosakan kekal.

Ruam mungkin berulang dalam kira-kira satu pertiga daripada kes, tetapi biasanya lebih ringan, tidak melibatkan simptom sendi dan perut, dan hilang dengan sendiri.


5 Sebab Mengapa Sukar Turun Berat selepas Bersalin

Sesetengah anda mungkin takut untuk hamil kerana anda akan kehilangan bentuk tubuh anda. Kebanyakan wanita selepas hamil akan mendapat bentuk tubuh yang lebih besar berbanding sebelum kehamilan mereka. Bagi ramai wanita, kehilangan berat badan selepas kehamilan adalah suatu perkara yang amat sukar. Namun, mengapa biasanya ibu sukar turun berat selepas melahirkan anak?

Sebab mengapa sukar turun berat badan selepas bersalin

Keupayaan setiap ibu untuk menghilangkan berat badan selepas bersalin adalah berbeza. Terdapat ibu yang cepat mendapatkan kembali berat badan mereka sama seperti sebelum mengandung. Walau bagaimanapun, terdapat juga ibu yang memerlukan bertahun-tahun untuk menurunkan berat badan mereka. Hakikatnya, terdapat juga ibu yang terus naik berat badan selepas bersalin, dan akhirnya menjadi obes.

Kehilangan berat badan bukanlah perkara yang mudah. Anda perlu berusaha keras untuk mendapatkan berat badan anda kembali. Antara perkara yang membuatkan anda sukar turun berat selepas bersalin adalah:

Stres dan letih

Kedua-dua ini biasa berlaku kepada ibu bapa baru semasa bulan-bulan terawal selepas kelahiran. Stres dan letih boleh mencetuskan anda untuk makan lebih banyak supaya anda akan dapat simpan banyak kalori dalam tubuh. Ini pastinya membuatkan anda jadi lebih sukar untuk menurunkan berat badan.

Kurang tidur

Kurang tidur juga boleh menyebabkan anda stres dan letih. Ini kemudiannya boleh mempengaruhi tahap hormon dalam tubuh anda yang mengawal atur selera makan anda.

Stres pada tubuh juga boleh menyebabkan hormon kortisol (hormon stres) meningkat. Ini boleh menyebabkan ketidakupayaan dalam tubuh ibu untuk memetabolisma kalori dengan berkesan. Maka, metabolisma tubuh akan lebih perlahan yang membolehkan lebih lemak untuk berkumpul dalam badan. Tahap kortisol dalam tubuh juga boleh meningkat jika ibu bersenam terlalu banyak.

Jarang-jarang bersenam

Tidak pernah, atau jarang bersenam boleh membuka peluang untuk kalori terbina dalam badan, menyebabkan berat menaik. Tidak bersenam juga boleh memperlahankan metabolisma tubuh anda. Tambahan pula, metabolisma anda akan semakin perlahan dengan pertambahan usia anda. Kesemua perkara ini boleh menyebabkan anda tidak turun berat badan dan sebenarnya meningkatkan lagi berat badan anda.

Lemak tersimpan selepas kelahiran

Tubuh ibu menyimpan lemak sebelum kelahiran untuk mempersiapkan tenaga bagi penyusuan. Simpanan lemak ini tidak mudah untuk dihapuskan, terutama bagi anda yang tidak menyusukan bayi secara eksklusif.

Menurut La Leche League International, ibu yang menyusukan bayi boleh turun berat badan 6-7 kg setiap bulan dalam tempoh empat hingga enam bulan terawal selepas bersalin. Sementara itu, ibu yang memberikan susu formula kepada bayinya akan mempunyai lebih kesukaran dalam menggunakan simpanan lemak dan sukar turun berat badan.

Sebagai tambahan, ibu cenderung untuk mengekalkan kenaikan berat badan dari setiap kehamilan. Jika anda mengandung kembar, tubuh anda akan naik lebih berat badan daripada setiap kehamilan dan membuatkan sasaran anda untuk menurunkan berat badan adalah lebih sukar untuk dicapai.

Perubahan tubuh selepas kelahiran

Anda mungkin akan melihat bentuk tubuh anda berubah selepas melahirkan bayi. Ramai ibu yang mengeluh perut mereka masih tidak kembali kepada asal walaupun selepas setahun atau dua tahun selepas kelahiran. Ini boleh jadi disebabkan oleh perubahan dalam otot abdomen anda selepas kelahiran.

Sesetengah wanita pula secara genetiknya mudah terdedah kepada kesan regangan kulit dan kulit kendur. Ini mungkin akan berkurang, tetapi tidak sepenuhnya hilang. Kulit anda akan kehilangan keanjalan selepas anda melahirkan bayi dan seiring dengan peningkatan usia anda. Bagi tidak membiarkan masalah kulit ini bertambah teruk, anda perlu bersenam dengan kerap. Jika tidak, anda mungkin dapati sukar untuk memulihkan otot perut anda.

Selain daripada senaman yang kerap, anda juga perlu untuk menguruskan diet anda dengan baik dan cukup tidur. Elakkan diet yang berlebihan dan senaman yang berlebihan, kerana ia akan memberi tekanan pada tubuh anda dan boleh menyebabkan metabolisma tubuh menjadi perlahan.

Baca juga:

Benarkah Stres Boleh Menjejaskan Penghasilan Susu Ibu?

Mengapa Kesan Regangan Kulit Terjadi semasa Hamil?

10 Kebaikan Penyusuan Susu Ibu


Gigi Anak Hitam & Rongak? Mak Ayah Usah Biarkan, Ini Bukan Hal Biasa Walaupun Gigi Susu

Antara masalah yang sering berlaku kepada gigi si kecil adalah gigi rongak. Persoalannya, kenapa ia berlaku?

Masalah pada tulang bernama gigi bukan lagi merupakan perkara yang asing untuk dilihat berlaku pada kanak-kanak.

Ini mungkin disebabkan oleh faktor usia mereka yang masih muda dan tidak tahu bagaimana
 cara penjagaan gigi dengan betul
.

Jom sama-sama kitai kuti artikel ini untuk mengetahui mengenai topik ini.

Apa itu gigi rongak?

Sebelum pergi dengan lebih mendalam lagi, adalah wajar untuk kita semua tahu tentang definisi sebenar
 kondisi yang turut dikenali sebagai karies gigi
 ini terlebih dahulu.

Untuk pengetahuan anda, gigi rongak adalah satu keadaan di mana gigi mengalami kepecahan dan kehitaman lantas membuat ia tidak berupa gigi normal lagi.

Kondisi ini sering berlaku kepada golongan kanak-kanak dan kebanyakan ibu bapa hanya membiarkannya kerana beranggapan bahawa ia adalah gigi susu sahaja.

Ya, mungkin benar bahawa karies gigi sering berlaku kepada gigi susu dan bukan gigi kekal kerana ia masih lagi belum kuat.

Namun adalah tidak wajar untuk ibu bapa hanya membiarkannya kerana ia akan menjejaskan kehidupan kanak-kanak malang itu.

Persoalannya,
apa punca kondisi ini berlaku agaknya
?

Apa punca gigi rongak?

Meskipun anak anda belum lagi pandai memberus dan memflos gigi mereka sendiri, ia tidak wajar dijadikan alasan oleh ibu bapa.

Anda berperanan penting dalam usaha untuk mengajar mereka tentang tatacara penggunaan berus, ubat dan flos gigi di awal usia.

Dalam pada itu, sila berwaspada dengan beberapa punca kerosakan gigi si kecil seperti berikut:

#1. Pengambilan makanan & minuman

Untuk pengetahuan ibu bapa di luar sana, gigi anak anda mungkin akan rongak sekiranya banyak mengambil makanan dan minuman yang bergula.

Ini kerana makanan dan minuman yang bergula ini seterusnya akan menyebabkan pembentukan plak sekali gus merosakkan tulang gigi si kecil.

Jadi ibu bapa sila lebih awasi diet mereka ya
?

#2. Pendedahan terhadap paras pH rendah

Kerosakan gigi anak juga boleh berlaku akibat kekacauan dalam proses pertumbuhan gigi (contohnya
amelogenesis
atau
dentinogenesis imperfecta
).

Ia boleh berlaku akibat pendedahan terhadap persekitaran mulut dengan paras pH rendah bercampur air liur, kuman, sisa makanan dan sebagainya.

Oleh itu, sila lebih kerap berjumpa doktor gigi okay?

#3. Tabiat menghisap botol susu

Ia mungkin merupakan satu tabiat yang tidak dapat dielakkan kerana si kecil perlu untuk menyusu menggunakan botol susu di  awal usia mereka.

Pun begitu, tabiat inilah yang akan menyebabkan kerosakan gigi terutamanya jika meminum minuman yang tinggi kandungan gula di dalamnya.

Bukan tidak boleh ya, cuma cuba kurangkan
!

#4. Jangkitan

Selain itu, gigi yang rongak juga mungkin berpunca daripada jangkitan kuman antaranya
Mutans Streptococci
 (MS) yang akan membentuk karies gigi.

Ia boleh merebak dan membiak melalui perkongsian air liur antara kanak-kanak dengan individu lain (contohnya ketika berkongsi makanan atau minuman).

Oleh itu, elakkan berkongsi beberapa perkara ini dengan anak anda
!

Bila perlu dapatkan rawatan doktor?

Jangan terlambat ya wahai ibu bapa kerana ia akan menjejaskan kehidupan anak anda kelak. Persoalannya, bila perlu dapatkan rawatan doktor?

Ibu bapa boleh perhatikan tanda-tanda bahaya ini:

Mula muncul tompok putih di atas permukaan gigi anak

Tompok ini telah berubah warna menjadi kuning, perang atau hitam

Gigi anak mula mengalami kepecahan dan kehitaman

Sekiranya berlaku salah satu atau kesemua tanda di atas ini,
segera bertindak dan bawa si kecil anda berjumpa dengan doktor gigi okay
!

Apa yang ibu bapa perlu buat?

Seperti mana penyakit yang lain juga, gigi rongak adalah lebih mudah untuk dicegah berbanding dirawat.

Menurut Pakar Pergigian Dr Husna Razak, ada beberapa cara yang ibu bapa boleh cuba amalkan termasuklah:

Kurangkan memberi anak makanan dan minuman yang tinggi kandungan gula

Elakkan anak daripada tidur bersama botol susu di mulut sepanjang tempoh lena

Ajarkan anak tentang tatacara yang betul untuk memberus dan memflos gigi

Pastikan anak menggunakan ubat gigi yang mengandungi fluorida

Bersihkan kawasan gigi rongak dengan menggunakan peralatan yang disarankan doktor gigi

Cabutkan gigi anak yang telah rosak setelah berunding dengan doktor gigi

Sebaik-baiknya, ibu bapa perlu selalu membawa anak berjumpa doktor gigi secara berkala contohnya seperti 6 bulan sekali untuk menjalani pemeriksaan.

Ya, ia mungkin akan menjadi satu cabaran yang agak besar kerana kebanyakan kanak-kanak akan berasa sangat takut untuk melakukan pemeriksaan ini.

Oleh itu, cuba pujuk mereka dengan bijak dan menawarkan sesuatu selepas sahaja mereka bersetuju untuk bertemu dengan doktor gigi.

Namun
pastikan tidak memberi mereka sesuatu yang tinggi kandungan gula ya
? Buruk padahnya nanti!


Siapa Cakap Lelaki Tak Perlu Buat Yoga? Ada Manfaat Untuk Kesihatan Seksual Okay!

Setiap kali berbicara mengenai yoga,
sudah pasti kita akan mengaitkannya dengan perasaan yang tenang, relaks dan aman
 bukan?

Ya, tidak dinafikan bahawa aktiviti ini memang sangat bagus untuk meningkatkan tahap kesihatan mental dan juga fizikal individu.

Pun begitu, tidak ramai yang sedar tentangnya lantas mengabaikan aktiviti yang ternyata bagus untuk semua golongan masyarakat ini.

Bukan warga emas atau ibu hamil sahaja yang boleh mendapat manfaat melalui yoga, malahan lelaki dewasa juga boleh!

Persoalannya, apakah manfaat yang boleh diterima daripada yoga untuk lelaki?

Jom sama-sama kita ikuti artikel ini untuk mengetahui mengenainya dengan lebih lanjut!

Apa itu yoga?

Sebelum pergi dengan lebih mendalam lagi, wajarlah untuk kita tahu mengenai perkara ini terlebih dahulu.

Buat anda yang mungkin belum tahu,
yoga adalah satu aktiviti senaman purba berasal dari negara India kira-kira 5,000 tahun dahulu
.

Ia berfokuskan kepada kekuatan, ketahanan dan kemampuan pernafasan
 untuk meningkatkan tahap kesihatan fizikal dan mental.

Aktiviti ini turut dikenali sebagai senaman meditasi terbaik untuk manusia bersama dengan praktis dari negara Cina iaitu Tai Chi dan Qi Gong.

Yoga sangat popular di luar negara dan kurang mendapat sambutan di Malaysia yang lebih bertumpukan kepada senaman beritma seperti zumba, aerobik atau poco-poco.

Jom sama-sama kita tukar pemikiran kita dan mula ajak rakan lakukan senaman ini bersama!

Yoga untuk semua lapisan masyarakat?

Sebenarnya, setiap golongan masyarakat tanpa mengira kaum, umur dan jantina perlu melakukannya.

Mungkin ramai yang fikir bahawa
yoga hanya untuk warga emas dan ibu hamil sahaja
, ia tidak tepat sama sekali.

Ini kerana ramai individu yang mempraktiskan yoga apabila sudah tua atau sedang mengandung berharap mereka melakukannya lebih awal.

Jika kalian berfikir tubuh badan perlu kuat, sihat atau fleksibel sebelum mula berjinak dengan senaman ini, pemikiran anda ternyata salah.

Ketahuilah bahawa ia adalah aktiviti senaman yang sesuai untuk semua lapisan masyarakat!

Ini manfaat yoga untuk lelaki!

Rasanya, ramai yang sudah tahu namun belum sedar keberkesanan senaman ini terhadap tahap kesihatan anda.

Mari kita lihat semula manfaatnya untuk individu khususnya dalam kalangan kaum Adam:

#1. Lebih produktif di tempat kerja

Menurut kajian yang dijalankan oleh Centers for Disease Control and Prevention (CDC) terhadap 85,000 pekerja di Amerika Syarikat, senaman ini boleh meningkatkan produktiviti pekerja.

Ia disokong lagi dengan kajian pada tahun 2013 melibatkan 367 pekerja di Belanda yang mendapati senaman ini boleh mengurangkan kepenatan dan membuat tubuh badan lebih cergas serta cerdas.

Ini kerana
yoga sangat membantu pekerja melepaskan diri dari tekanan akibat lambakan kerja
 di pejabat.

#2. Kualiti tidur meningkat

Kesukaran untuk tidur malam atau insomnia adalah musuh utama buat lelaki yang perlu bekerja pada esok hari.

Ini boleh diselesaikan dengan melakukan yoga kerana kajian pada tahun 2013 mendapati senaman ini mampu
merelakskan otot badan sekali gus meningkatkan kualiti tidur
.

Selain itu, aspek pernafasan dapat dikawal dengan lebih baik melalui senaman ini juga memainkan peranan.

#3. Otot badan bertambah

Setiap lelaki di muka bumi ini pasti memasang impian untuk tubuh badan yang cantik, menarik dan berotot.

Dengan yoga, kalian boleh membentuk otot badan
 sama seperti manfaat yang diperoleh ketika melakukan
bench press, sit-up, push-up
 atau apa-apa aktiviti regangan di gimnasium.

Dalam pada itu, anda juga boleh mendapat manfaat kesihatan dari aspek fizikal dan juga mental melalui aktiviti ini.

Bagaimana pula dengan aspek kesihatan seksual?

Boleh bantu rawat masalah ejakulasi pramatang?

Menurut kajian yang diterbitkan dalam Journal of Sexual Medicine pada tahun 2013, didapati bahawa lelaki yang melakukan yoga selama 12 minggu berturut-turut akan mampu meningkatkan kesihatan seksual.

Ini termasuklah membantu lelaki menyelesaikan pelbagai masalah seksual seperti
lemah libido
,
ereksi tidak kuat
, ejakulasi pramatang serta
sukar mencapai orgasma
.

Ia disebabkan oleh senaman ini merupakan kombinasi pelbagai aktiviti fizikal yang boleh menguatkan otot badan, memulihkan mood serta mengurangkan kegelisahan.

Kesannya, ia mungkin boleh membantu lelaki dalam meningkatkan kesihatan seksual mereka.

Jadi, apa lagi kalian tunggu?
Segera daftarkan diri ke kelas yoga
 untuk mendapatkan pelbagai manfaat terhadap kesihatan tubuh badan secara total!


12 Cara Meningkatkan Tumpuan

Ramai orang berhadapan dengan masalah daya penumpuan ketika sedang belajar, bekerja, dan bahkan ketika sedang berhibur. Keupayaan tumpuan boleh terganggu disebabkan oleh faktor dalaman dan luaran. Jika anda seorang pelajar atau pegawai yang sedang mencari jalan penyelesaian bagi meningkatkan tumpuan, baca artikel ini.

Apa itu masalah tumpuan?

Kesukaran tumpuan didefinisikan sebagai kurang keupayaan untuk fokus kepada sesuatu benda dalam jangka masa yang lama. Terdapat banyak masalah yang datang bersama dengan masalah tumpuan seperti sentiasa berjaga, pemikiran yang terganggu atau bimbang, melakukan aktiviti berlebihan, atau tidak menumpukan perhatian.

Punca-punca masalah daya penumpuan

Letih

Penat dan letih adalah musuh utama bagi tumpuan. Penyelidik mendapati bahawa otak telah dilatih untuk bekerja di bawah keadaan yang spesifik dan hanya keletihan dan penat yang dapat memberi kesan negatif terhadap keupayaan ini. Menurut indikator penyelidik, jika seseorang itu tidak mempunyai tidur malam yang mencukupi, kebolehan daya penumpuan akan merosot dengan ketara dan menyebabkannya tidak dapat melakukan aktiviti hariannya.

Multitugas

Ramai orang sentiasa yakin mengenai keupayaan multitugas mereka tetapi ini bukanlah sesuatu perkara yang bagus. Penyelidik telah membuktikan bahawa pendekatan ini bukan hanya tidak bagus untuk kerja manual (kesalahan lalai atau cuai), tetapi ia juga memberi kesan negatif kepada otak.

Tambahan pula, perkembangan teknologi secara umumnya atau khususnya bagi aplikasi permainan dan notifikasi daripada jaringan sosial sering mengganggu perhatian seseorang. Faktor-faktor ini menjadikan anda lebih sukar untuk kekal fokus terhadap satu perkara dalam tempoh yang panjang. Dalam erti kata lain, semakin bertambah multitugas yang anda lakukan, semakin merosot keupayaan otak anda untuk kekal fokus.

Keadaan perubatan tertentu

Terdapat hubungan yang kuat antara minda dan tubuh. Fokus menjadi bertambah sukar jika anda sedang menjalani rawatan perubatan atau mengalami keadaan kesihatan mental yang mana termasuk penyakit tiroid, anemia, diabetes, depresi atau kegelisahan.

Penyelesaian

Terdapat pelbagai punca yang menyebabkan kesukaran tumpuan, walau bagaimanapun, penyelesaian yang sesuai sentiasa ada bagi setiap masalah.

Perhatikan orang lain yang sedang fokus

Perhatikan seseorang yang sedang fokus melakukan sesuatu, lihat pada ketenangan, mata dan cara pernafasan mereka yang lebih perlahan. Tanda fizikal luaran ini boleh memberikan anda petanda atau salah satu cara bagi meningkatkan kebolehan daya penumpuan anda.

Elak input deria yang berterusan

Multitugas, bunyi bising yang kuat, dan ransangan visual boleh membuatkan anda terganggu daripada kerja yang sedang dilakukan. Selain itu, berada di sekeliling atau melakukan terlalu banyak perkara ini boleh menjadikan anda seorang yang mempunyai tabiat sukar untuk menumpukan perhatian yang mana susah untuk diubah.

Ambil masa untuk rehat

Ambil bahagian dalam aktiviti luar, menikmati pemandangan lanskap, berharmoni dengan persekitaran dengan menarik nafas dalam dan berjalan dengan pantas dapat membantu anda menyegarkan minda dan kembali berkerja dengan lebih daya penumpuan.

Utamakan perkara penting terlebih dahulu

Anda boleh meningkatkan fokus anda dengan menguruskan kerja yang besar terlebih dahulu dan tinggalkan perkara kecil untuk diuruskan kemudian. Catat semua senarai kerja yang paling penting. Anda boleh membahagikannya kepada beberapa kategori. Contohnya, “Senarai A” mungkin mengandungi semua perkara yang perlu anda selesaikan hari ini atau esok. “Senarai B” pula terdiri daripada mana-mana projek yang perlu disiapkan pada minggu hadapan. Sementara itu, “Senarai C” adalah apa yang anda harus lakukan selebihnya, seperti memeriksa email.

Hadkan gangguan lain

Tetapkan masa khusus untuk memeriksa dan menjawab pesanan suara dan kurangkan penggunaan internet. Selain itu, bergantung kepada kepentingan setiap projek, anda harus tutup komputer bagi mengurangkan kelekaaan terhadap jaringan internet.

Bekerja di lokasi yang sama

Menurut Rego, bekerja seharian di Starbuck, kemudian di perpustakaan pada hari yang lain, dan hari seterusnya bertukar ke pejabat anda di rumah akan membuatkan anda sangat terdedah dengan gangguan rangsangan luar. Namun begitu, jika anda sudah biasa dengan satu tempat, minda anda akan terbiasa dengan tempat kerja sebegitu, jadi anda akan lebih bermotivasi untuk bekerja.

Cari tempat yang senyap untuk bekerja

Sekiranya anda perlu berkongsi ruang dengan orang lain, cuba untuk berkongsi dengan seseorang yang suka bekerja menggunakan komputer berbanding telefon dan minta supaya mereka melakukan temu janji di ruangan terbuka yang lain.

Set masa

Set selang masa yang sesuai di mana dapat membawa semula minda yang sedang diawang-awangan itu kembali melakukan kerja di tangan anda.


Jangan Makan Sports Candy Secara Berlebihan Sebagai 'Penyegar Nafas', Ini Sebabnya

Anda selalu makan gula-gula untuk segarkan nafas, kan? Apa pilihan gula-gula yang selalu anda ambil? Mungkin Hacks, Woods, Fisherman’s,
sports candy
 (gula gula Himalaya salt) dan pilihan gula-gula biasa yang lain.

Tetapi tahukah anda,
sports candy
 atau gula gula Himalaya salt
adalah gula-gula yang mengandungi garam yang tidak boleh diambil secara sembarangan
. Walaupun ia disebut sebagai gula-gula, dan juga dijual seperti gula-gula yang lain, penggunaannya amatlah berbeza, tidak seperti yang kita fikirkan.

Agak-agak anda, mengapa gula-gula ini tidak boleh dimakan sembarangan? Lihat artikel di bawah ini untuk anda mendapatkan jawapannya yang sebenar.

Untuk mendapatkan lebih banyak info tentang Pemakanan Sihat, sila dapatkannya
di sini.

Sports candy
 tidak boleh diambil sembarangan – kenapa?

Sports candy
 sebenarnya dimakan dengan tujuan untuk menggantikan jumlah garam atau sodium yang telah hilang daripada tubuh.

Gula-gula ini sesuai untuk mereka yang sedang bersenam, melakukan
hiking
 dalam jangka masa yang panjang,
atau mereka yang banyak kehilangan peluh
.

Mengapa gula gula Himalaya Salt tidak boleh dimakan secara sembarangan?

Walaupun salah satu bahan yang terkandung dalam gula-gula ini adalah garam Himalaya
, ia tetap sodium dan kandungan garamnya tetap sama dengan garam biasa.

Anda tidak boleh menambahkan pengambilan sodium secara berlebihan setiap hari.
Makanan yang anda makan setiap hari sudah mengandungi banyak kandungan garam
, dan ia bukanlah satu cara yang baik untuk kesihatan anda jika anda menambahkannya lagi melalui gula-gula ini.

Menurut Persatuan Jantung Amerika, mereka mencadangkan untuk setiap individu agar mengambil tidak lebih daripada 2,300 milligram garam setiap hari.

Jika anda mengambil terlalu banyak kandungan garam setiap hari,
buah pinggang anda tidak mampu untuk mengeluarkan lebihan sodium dalam tubuh
.

Garam yang banyak di dalam darah akan menyukarkan buah pinggang untuk mengeluarkan sisa cecair dengan berkesan.

Jadi, gula-gula biasa lagi sihat berbanding
sports candy
?

Kami juga tidak mengatakan bahawa gula-gula biasa lebih sihat. Jika
sports candy
 tinggi kandungan sodium, gula-gula biasa pula tinggi kandungan gula.

Kedua-duanya mempunyai mudarat jika anda memakan secara berlebihan.

Tidaklah salah untuk anda memakan gula-gula, cuma anda hanya perlu mengawal kuantiti pengambilannya agar tidak melebihi cadangan pengambilan harian
.

Jika garam dikaitkan dengan peningkatan tekanan darah atau penyakit hipertensi
, gula pula
meningkatkan risiko anda mendapat penyakit diabetes atau juga lebih dikenali dengan nama kencing manis
.

Kedua-duanya mempunyai kesan buruk yang tersendiri jika diambil secara berlebihan melebihi sekadar keperluan tubuh.

Bagaimana mahu memilih jenis gula-gula yang lebih sihat?

Anda mungkin terfikir, bagaimana hendak memilih atau makan gula-gula selepas ni?

Senang sahaja. Walaupun hampir kesemua jenis gula-gula berasaskan gula sebagai bahan utama,
cuba pilih jenis gula-gula atau manisan yang mengandungi bahan coklat yang lebih banyak berbanding gula
.

Kedua, pilih yang mengandungi kandungan coklat dan
campuran mentega kacang berbanding gula semata-mata
.

Apa yang paling penting, hadkan pengambilan setiap gula-gula dan manisan anda. Ia jauh lebih baik dan lebih sihat untuk anda.

Ketiga, cuba gunakan alternatif sebagai pengganti pengambilan gula-gula. Makan yogurt atau potongan buah-buahan sebagai ganti gula-gula. Ia ternyata lebih sihat, segar dan bermanfaat untuk tubuh anda.

Jika anda mengajar anda untuk banyakkan makan buah-buahan sejak mereka masih kecil
, tidak sukar untuk mengelakkan mereka daripada kerap makan gula-gula apabila mereka mula membesar kelak.


Ini 5 Tip Berkesan Untuk Menghilangkan Bau Mulut Semasa Berpuasa

Anda pernah tak hadapi mulut berbau semasa berpuasa? Kalau pernah, jangan risau kami akan senaraikan cara hilangkan bau mulut semasa berpuasa ini.

Ahlan Wa Sahlan Ramadan, selamat kembali! Akhirnya, bulan mulia yang ditunggu oleh umat Islam di seluruh dunia kini sudah tiba.

Ini adalah masanya untuk semua individu Islam berpuasa
 dengan menahan diri daripada lapar dan dahaga dari waktu terbit fajar sehingga tenggelam matahari.

Bukan itu sahaja, bulan mulia ini juga menggalakkan kita untuk melakukan lebih banyak amal jariah. Jadi, marilah kita memperbanyakkan amalan sunat yang boleh mendatangkan lebih banyak pahala.

Di samping itu, ada beberapa perkara lagi yang perlu diberi perhatian semasa bulan puasa ini. Antaranya adalah bau mulut.

Ya, anda tidak tersalah baca. Kita semua tahu mulut orang yang berpuasa akan sedikit berbau.

Ikuti artikel ini dengan lebih lanjut!

Untuk mendapatkan lebih banyak info tentang Kesihatan Mulut, sila dapatkannya
 di sini.

Jangan risau, ia adalah normal!

Pasti ramai yang tertanya-tanya tentang perkara ini bukan?

Jangan risau, mulut berbau semasa berpuasa adalah perkara yang normal dan rata-rata orang akan mengalaminya.

Punca utama perkara ini terjadi adalah disebabkan oleh bakteria yang membiak di dalam mulut.

Ia akan tumbuh dan hidup dengan baik dalam keadaan mulut yang kurang bersih.

Ini berlaku akibat terdapat lebihan makanan atau minuman yang tidak dibersihkan dengan baik selepas bersahur.

Selain itu, mulut berbau semasa berpuasa juga mungkin didalangi oleh faktor kekeringan air liur.

Air liur adalah bahan pencuci dan pembilas mulut semula jadi.

Ia bekerja dengan membersihkan lebihan makanan dan minuman yang tersimpan pada gigi, gusi, lidah dan kerongkong.

Disebabkan kita ditegah untuk makan dan minum semasa sedang berpuasa, sudah pasti air liur akan kering lantas menyebabkan lebihan makanan dan minuman tersimpan dalam mulut.

Kesannya, bakteria akan tumbuh lalu membuat mulut berbau semasa berpuasa.

Dalam pada itu, terdapat beberapa lagi punca mulut berbau ketika berpuasa termasuklah:

Merokok

Mengambil minuman beralkohol

Mengambil ubat kumur yang mengandungi bahan berbau kuat

Mengambil makanan yang berbau kuat seperti bawang, cengkih dan lain-lain

Memberus gigi dengan teknik yang salah selepas bersahur atau berbuka

Masalah kesihatan yang berlaku pada mulut, hidung, sinus, kerongkong atau sistem penghadaman

Cara hilangkan bau mulut semasa berpuasa

Ya, ia adalah perkara yang normal namun boleh dielakkan.

Di sini kami sediakan beberapa tip atau petua sebagai cara hilangkan bau mulut semasa berpuasa, perkongsian dari Dr. Nicholas, seorang doktor di Hospital Panti Paimirma, Malang, Indonesia.

#1. Memberus gigi dengan teknik yang betul, cara hilangkan bau mulut berkesan

Walaupun jadual makan dan minum anda berubah, ia tidak bermaksud anda perlu mengabaikan aspek ini.

Secara amnya, kalian perlu memberus gigi setiap kali selepas makan dan sebelum tidur.

Jadi, itulah yang wajar dilakukan. Jangan sesekali lupa untuk memberus gigi selepas bersahur dan berbuka serta sebelum tidur malam.

Cuma, elakkan dari memberus gigi pada waktu siang ya? Ia jatuh hukum makruh.

Paling penting, sila memberus gigi dengan teknik yang betul iaitu menggunakan berus dan ubat gigi yang disyorkan oleh doktor.

Selain itu, amalkan teknik memberus gigi dari atas ke bawah bukannya dari kiri ke kanan.

Cara hilangkan bau mulut #2. Gunakan flos dan ubat kumur

Memberus gigi sahaja kadangkala tidak mencukupi.

Ini kerana sisa makanan dan minuman masih akan tersimpan pada lidah, gigi, gusi dan kerongkong.

Jadi, sila gunakan flos untuk menarik lebihan makanan terutamanya carikan daging dan ayam pada celah-celah gigi.

Kemudian, bilas mulut anda dengan menggunakan ubat kumur.

Namun, pastikan ubat kumur yang kalian guna itu bukan diperbuat dari bahan yang berbau kuat ya?

Sebaliknya, penggunaan ubat kumur berperisa pudina adalah sangat disyorkan.

#3. Minum air putih bagus untuk berpuasa

Bukan sahaja ia bagus untuk hilangkan mulut berbau semasa berpuasa, malahan ia juga adalah baik untuk kesihatan tubuh badan kita secara total.

Oleh itu,
 ambillah air putih semasa bersahur dan berbuka
 untuk bau mulut yang lebih segar dan tubuh badan yang lebih sihat.

Dalam pada itu, elakkan dari makan atau minum masakan manis dan masin kerana ia akan membuat air liur kering.

Kesannya, anda akan lebih cepat haus dan mulut akan menjadi lebih berbau.

Cara hilangkan bau mulut #4. Ambil lebih banyak produk tenusu

Mengejutkan bukan? Namun, itulah hakikatnya.

Untuk pengetahuan anda,
produk tenusu adalah sumber kalsium tinggi yang sangat bagus
 untuk kesihatan tulang kita.

Sebagai contoh, keju yang sangat tinggi karbohidrat adalah sangat bagus untuk menguatkan gigi, meningkatkan pengeluaran air lir serta mengurangkan pertumbuhan karang gigi.

Selain itu juga, susu pula sangat bagus untuk membantu hilangkan bau mulut semasa berpuasa.

#5. Berjumpa doktor gigi sebelum berpuasa

Akhir sekali, anda seharusnya mempersiapkan diri lebih awal lagi. Sebaiknya,
sila berjumpa doktor gigi sebelum tiba bulan puasa
.

Ini kerana terdapat beberapa kondisi kesihatan yang akan menyebabkan mulut anda berbau ketika berpuasa dan memerlukan rawatan pakar.

Walaupun dunia kini sedang dilanda wabak COVID-19, ia bukan bermakna kita perlu mengabaikan kehadiran Ramadan. Semoga tip cara hilangkan bau mulut semasa puasa ini membantu anda.


Anak Kurang Risiko Ekzema Jika Ibu Ambil Probiotik semasa Hamil dan Laktasi

Setiap ibu sudah pasti ingin memberikan yang terbaik buat bayinya. Jadi, sedari awal kehamilan, ibu sudah mula mengambil berat akan pemakanan mereka bagi memastikan kesihatan tubuhnya dan bayi dalam kandungan.

Selain mengambil vitamin pranatal, ramai ibu hamil yang semakin ‘celik’ untuk mendapatkan vitamin dan mineral lain yang baik untuk kehamilan mereka. Salah satunya adalah pengambilan probiotik. Probiotik boleh didapati bukan sahaja melalui suplemen, bahkan juga dalam sumber pemakanan seperti yogurt, kimchi dan minuman berkultur. Probiotik merupakan bakteria baik yang ada pada dinding usus, yang amat penting untuk penghadaman. Terkini, probiotik dikaitkan dengan risiko ekzema yang lebih rendah untuk kanak-kanak.

Mengapa probiotik baik untuk ibu hamil?

Fungsi probiotik kepada tubuh ibu hamil masih lagi menjadi perdebatan ramai penyelidik. Namun, probiotik diketahui membantu mengurangkan bakteria jahat dalam tubuh, sekali gus mengurangkan potensi mendapat jangkitan tertentu dan masalah kesihatan lain.

Peranan probiotik dalam membantu sistem penghadaman bekerja dengan berkesan juga dapat mencegah gejala-gejala kehamilan yang sering melanda wanita hamil seperti sembelit dan cirit-birit.

Manfaat probiotik semasa laktasi

Penyusuan susu ibu adalah cara penting untuk memberikan nutrisi dan membekalkan keselesaan fizikal kepada bayi. Manfaat lain penyusuan susu ibu atau laktasi adalah bakteria baik dalam usus ibu disalurkan dari ibu kepada bayi melalui susu badan. Jika ibu mengambil probiotik, terdapat bukti yang mengatakan bakteria baik ini boleh membantu menguatkan sistem imun bayi. Malahan, pengambilan probiotik semasa hamil juga amat baik untuk merawat atau mencegah kolik, alergi dan juga keadaan kulit atopik seperti ekzema.

Kaitan pengambilan probiotik semasa hamil dan laktasi dengan ekzema untuk kanak-kanak

Menurut kajian yang dilakukan oleh Imperial College London dan University of Nottingham di United Kingdom, wanita yang mengambil probiotik semasa hamil dan laktasi adalah kurang cenderung mempunyai anak dengan ekzema, berbanding ibu hamil yang tidak mengambil probiotik.

Pengambilan probiotik oleh wanita semasa hamil dan laktasi juga dikaitkan dengan 22 peratus lebih rendah risiko kanak-kanak mendapat ekzema, iaitu gangguan keradangan kulit. Ini adalah sama dengan pencegahan 44 kes ekzema untuk setiap 1,000 kanak-kanak.

Walau bagaimanapun, kajian tersebut bukanlah dibuat untuk membuktikan bagaimana probiotik dapat mencegah ekzema, namun terdapat kebarangkalian bahawa pengambilan probiotik mengubah komposisi susu ibu serta mempengaruhi cara sistem imun dan perkembangan kulit seseorang kanak-kanak.

Bahkan, menurut penyelidik juga, terdapat beberapa bukti yang menunjukkan pendedahan probiotik dalam awal usia bayi boleh mengurangkan risiko ekzema. Namun, dalam kajian tersebut, jelas sekali probiotik yang ibu ambil semasa kehamilan dan penyusuan dapat melindungi bayi daripada ekzema, sedangkan probiotik yang ditambah ke dalam diet bayi secara langsung tidak dapat melindungi bayi daripada mendapat ekzema.

Kajian lain yang dibuat pada tahun 2002 oleh Journal of Allergy and Clinical Immunology menemukan bahawa probiotik yang diambil oleh ibu hamil dan ibu yang menyusukan bayi dapat meningkatkan potensi perlindungan imun melalui susu badan ibu. Pakar saintis menunjukkan bahawa probiotik meningkatkan bahan anti-radang dan merupakan cara terbaik untuk mengurangkan risiko ekzema dalam dua tahun pertama kehidupan bayi.

Hello Health Group
 tidak menyediakan nasihat perubatan, diagnosis, atau rawatan.


Tanda Lahir Pada Bayi Anda Biru Dan Besar? Ini Namanya Mongolian Spot

Tanda lahir pada bayi adalah satu perkara yang bukan lagi ganjil malah biasa kerana kira-kira
80% bayi akan lahir dengan tanda lahir
 pelbagai variasi bentuk, warna dan saiz.

Antara jenis tanda lahir yang paling popular ada pada tubuh badan si kecil anda itu adalah variasi
Mongolian Blue Spot
di mana ia akan kelihatan seperti kulit mereka sedang lebam.

Memandangkan ia tampak menonjol, maka mungkin ramai ibu bapa yang akan fikir bahawa
birthmark
itu akan mendatangkan bahaya terhadap si manja mereka.

Ada yang percaya bahawa ia bahaya serta sebaliknya. Jadi, mari terus baca artikel ini untuk tahu!

Tanda lahir pada bayi
Mongolian Blue Spot,
adakah ia normal
?

Untuk pengetahuan anda semua,
birthmark
 pada bayi ini adalah angkara pengumpulan atau penumpuan sel-sel pigmen melanosit iaitu
zat pewarna semula jadi dalam kulit
.

Ketidakrataan pigmen melanosit ini boleh terjadi di bawah satu kawasan kulit yang tertentu dan terperangkap di situ ketika bayi masih berada di dalam fasa kandungan.

Kesannya, ia akan jadi punca muncul tanda berbentuk seperti peta, berwarna seakan biru serta bersaiz tidak tentu sehingga ramai yang sangka ia adalah lebam pada kulit.

Antara kawasan kulit yang biasa muncul tanda lahir ini adalah pada belakang, punggung, kaki, tangan atau mungkin juga ada pada
kawasan lebih terdedah seperti kulit muka
.

Sebenarnya, kondisi kulit ini adalah normal kerana ia boleh berlaku kepada ramai bayi namun mungkin akan sedikit sebanyak menjejaskan penampilan si kecil anda itu.

Apakah punca tanda lahir pada bayi ini?

Seperti mana yang telah kami nyatakan di atas tadi, punca tanda lahir jenis
Mongolian Blue Spot
adalah pengumpulan atau penumpuan pigmen melanosit dalam kulit.

Pun begitu, sehingga kini pakar masih tidak dapat memastikan apa faktor risiko yang akan menyebabkan
pengumpulan atau penumpuan pigmen melanosit
 ini berlaku.

Menurut kajian, tanda lahir jenis ini lebih banyak berlaku kepada bayi yang lahir dari susur galur keluarga atau kaum berkulit gelap berbanding mereka yang berkulit cerah.

Ia dibuktikan melalui penelitian di mana tanda lahir jenis ini
 sering ditemukan pada bayi
 dengan ras Mongoloid (orang benua Asia) serta ras Negroid (orang benua Afrika).

Namun itu bukan bermakna bahawa mereka yang berkulit cerah tidak akan mendapat tanda lahir ini!

Wujudkah bahaya tanda lahir pada bayi ini?

Tanpa dapat disangkal lagi, tanda lahir yang wujud pada kulit bayi anda itu mungkin adalah tidak berbahaya atau berkait dengan keadaan kesihatan termasuk
 Mongolian Blue Spot
.

Ini kerana ia hanya bersifat luaran dan bukannya internal serta akan pudar atau hilang secara sendiri sebelum si kecil anda itu menginjak usia remaja atau dewasa kelak.

Dalam beberapa kes yang sangat jarang
, ia juga mungkin boleh jadi indikator kondisi berikut:

Penyakit Hurler

Penyakit Niemann-Pick

Sindrom Hunter

Mukolipidosis

Mannosidosis

Dalam pada itu, tanda lahir itu mungkin boleh berubah bentuk menjadi lebih luas, warna menjadi lebih gelap dan saiz menjadi lebih besar.
Itu mungkin tanda kanser kulit
.

Jika ibu bapa khuatir dengan
birthmark
si manja anda itu, segera jumpa doktor untuk konsultasi!

Ini yang ibu bapa mungkin boleh lakukan…

Para ibu bapa yang ada anak dengan
birthmark
jenis ini perlu kekal tenang kerana ia normal, tidak bahaya serta tidak perlu dirawat atau diubat melainkan doktor kata sebaliknya.

Jika doktor telah mengesahkan bahawa ia adalah indikator kepada penyakit-penyakit di atas atau kanser, maka langkah awal perlu anda ambil segera untuk elak komplikasi kelak.

Namun jika doktor kata tanda lahir pada bayi anda itu normal cuma dan hanya akan menjejaskan penampilan, maka ada prosedur khas yang ibu bapa mungkin boleh lakukan.

Menurut
Dermatologic Surgery
, ia mungkin boleh dikurangkan atau dihilangkan
menggunakan prosedur terapi laser
A
lexandrite
yang perlu dibuat semasa mereka masih kecil.

Ini kerana tahap keberkesanan terapi laser ini akan semakin berkurang seiring pertambahan usia. Waktu yang paling disyorkan untuk prosedur ini adalah sebelum masuk usia 20 tahun.

Konklusinya,
birthmark
 atau tanda lahir itu ada banyak jenis dan salah satu yang paling kerap berlaku adalah
Mongolian Blue Spot.

Kebanyakannya mungkin tidak bahaya
 namun hanya akan menjejaskan penampilan. Jumpa doktor segera untuk berbincang.


Bila Bangun Tidur Selalu Rasa Moody? BERHENTI Lakukan 7 Perkara Ini, Baru Mood Elok

Apa yang anda selalu buat sejurus bangun tidur pada waktu pagi? Percaya ataupun tidak, tindakan yang diambil selepas
bangun boleh mempengaruhi tahap kesihatan anda
.

Artikel ini akan menyenaraikan 7 perkara yang perlu anda elakkan bagi meningkatkan kualiti kesihatan pada tahap optimum.

Teruskan membaca untuk mengetahuinya dengan lebih lanjut.

1. Duduk dalam gelap selepas bangun tidur

Perkara ini bukanlah tindakan bijak. Jika bilik anda mempunyai langsir yang tidak boleh ditembusi oleh cahaya matahari, sila bangun dan buka tirai langsir tersebut.

Cahaya matahari akan membantu fisiologi badan secara langsung. Tanpa cahaya matahari,
jam biologi tidak akan berfungsi dengan baik
.

Perubahan pada ritma sirkadian boleh menyebabkan beberapa kesan buruk pada kesihatan yang melibatkan paras hormon, sistem pencernaan dan sistem imun badan.

5 komplikasi kesihatan boleh dialami:

Tekanan darah tinggi

Kencing manis

Keresahan

Kemurungan

Obesiti

2. Terus berdiri seusai bangun tidur dari katil

Seperti
senaman yang memerlukan senaman regangan badan
, anda tidak boleh terus melakukan perkara berat sejurus membuka mata daripada tidur.

Apabila anda bangun terlalu laju daripada posisi baring kepada berdiri, tarikan graviti boleh memberikan kesan negatif terhadap tekanan darah anda.

Darah anda akan cenderung untuk mengalir dengan banyaknya ke kaki anda
menyebabkan tekanan darah anda rendah
. Kesannya anda akan menjadi tidak keruan dan pening.

Jika teruk, anda boleh pengsan. Apa yang perlu anda lakukan adalah, duduk dan beri masa kepada badan anda untuk menyesuaikan diri dengan persekitaran.

3. Tutup jam loceng untuk tidur semula

Ia bukanlah satu idea yang bagus. Tindakan tersebut tidak akan membantu badan untuk mendapatkan kesan pemulihan pada waktu tidur.

Bagi sebahagian besar individu, peringkat tidur sebelum bangun merupakan tidur
rapid eye movement
(REM).
Pada waktu inilah kebiasaannya kita mengalami mimpi
.

Mereka yang mengalami mimpi indah cenderung untuk bangun, tutup jam loceng dan tidur semula dengan harapan mimpi tersebut akan bersambung semula.

Namun perkara tersebut boleh mengaktifkan tindak balas lawan atau lari. Ia boleh
mempengaruhi tekanan darah dan kadar degupan jantung seseorang
.

Tambahan pula tidur beberapa minit sebelum jam loceng kedua berbunyi tidak boleh memberikan apa-apa kebaikan kepada badan.

Jika anda kerap menutup jam loceng untuk tidur semula, itu merupakan satu tanda yang badan anda tidak cukup tidur.

4. Tidak bersenam pada waktu pagi

Senaman dapat memberikan kebaikan kesihatan dan membantu anda untuk tidur pada waktu malam, mengawal berat badan, menambah baik mood dan menjaga kesihatan jantung.

Terdapat beberapa sebab mengapa anda perlu bersenam pada waktu pagi:

Berupaya menghilangkan stres dan elak kemurungan

Meningkatkan penggunaan oksigen selepas senaman (EPOC). Anda akan mengalami peningkatan pada kadar metabolisme

Memberikan tahap keletihan yang baik untuk badan supaya anda boleh tidur dengan nyenyak di malam hari

Meningkatkan keupayaan badan untuk
membina otot memandangkan jumlah testosteron pada waktu pagi tinggi

Dapat meningkatkan tahap kesihatan kulit

5. Tidak mengambil minuman berkafein

Mungkin anda tidak suka minum kopi, namun itu tidak bermakna anda tidak boleh mengambil minuman berkafein yang lain seperti teh dan coklat.

Mereka yang sudah biasa mengambil kafein akan
mengalami kesukaran untuk menumpukan perhatian
. Simptom ini kebiasaannya akan disertakan dengan sakit kepala, loya, selesema dan kelesuan.

Oleh sebab itu, jangan berhenti ambil minuman berkafein secara mengejut. Sekiranya anda ingin berhenti mengambil kafein, buat secara berperingkat.

6. Tidak memberus gigi selepas bangun tidur

Setiap individu akan mengalami pembentukan filem lekit yang dikenali sebagai plak gigi setiap malam.

Jika anda tidak memberus gigi pada keesokan harinya selepas bangun tidur, ia boleh mengeras membentuk satu struktur yang dipanggil tartar. Struktur tersebut hanya boleh ditanggalkan dengan kelengkapan yang ada di klinik gigi.

Jika ia tidak dirawat, lama kelamaan tartar dan plak gigi boleh menyebabkan gusi anda menjadi bengkak dan berdarah,
masalah gigi berlubang dan masalah kesihatan yang lain.

Namun, jika anda baru selepas mengambil kopi atau minuman seperti lemon, jangan terus memberus gigi.

Tunggu 30 hingga 60 minit bagi membolehkan asid di dalam minuman tersebut untuk hilang. Asid tersebut boleh melemahkan lapisan enamel pada gigi.

Jika anda memberus gigi sejurus selepas
minum kopi atau minuman berasid lain
, lapisan tersebut boleh terhakis.

7. Semak media sosial atau e-mel kerja selepas bangun tidur

Tindakan mengambil telefon pintar dan menyemak e-mel atau media sosial boleh meningkatkan tahap stres dan keresahan.

Ambil masa bebas media digital dan nikmati waktu pagi anda. Perkara ini mungkin sukar terutamanya buat mereka yang mempunyai kerja yang melibatkan penggunaan e-mel atau media sosial.

Konklusi

Bukan semua individu suka bangun pada waktu pagi. Namun, amalan tersebut boleh memberikan kebaikan kesihatannya yang tersendiri.

Jika anda sering
moody
ketika bangun tidur, boleh cuba 7 tip di atas dan saksikan perubahan positif yang akan berlaku kelak.


Kanser Tekak: Apakah Selepas Diagnosis?

Mendapat berita bahawa anda menghidap kanser ialah sesuatu yang sangat berat. Ada yang menyangka bahawa kanser ialah hukuman mati bagi seseorang kerana tiada apa yang dapat dilakukan selepas diagnosis. Ini mungkin benar 40 atau 50 tahun lepas tetapi cara menguruskan kanser pada hari ini sudah berbeza.

Kebanyakan kanser masih tidak boleh mencapai tahap sembuh 100% tetapi banyak yang boleh dilakukan untuk meningkatkan kualiti hidup pesakit.

Diagnosis kanser tekak

Apabila doktor mengesyaki kebarangkalian kanser melalui aduan dan simptom yang anda berikan, beberapa pemeriksaan dan ujian akan dilakukan untuk melihat sama ada ia benar-benar kanser atau sebaliknya.

Ujian yang mungkin dijalankan ialah:

Endoskopi
iaitu menggunakan sejenis kamera khas untuk melihat tanda-tanda tidak normal pada tekak.

Biopsi
 daripada tisu tekak mungkin diambil ketika pemeriksaan endoskopi untuk dilihat di bawah mikroskop. Ujian ini boleh mengesahkan diagnosis melalui penemuan sel kanser.

Ujian pengimbasan
 termasuk X-ray, CT, MRI, dan PET.

Doktor juga mungkin akan bertanya tentang tabiat merokok, pengambilan alkohol, hubungan seksual, dan kesihatan secara am untuk membuat penilaian yang lebih menyeluruh.

“Anda mempunyai kanser tekak” bukan satu pengakhiran

Tiada orang yang boleh mengatakan bahawa menghidap kanser merupakan satu hal yang ringan. Walau bagaimanapun, peluang untuk menjalani kehidupan yang berkualiti masih ada. Diagnosis kanser tekak bukan satu pengakhiran kepada hidup.

Rawatan yang diberikan bergantung kepada tahap kanser mengikut angka Roman I, II, III, dan IV. Secara amnya, tahap I paling rendah manakala tahap IV pula paling lanjut. Doktor juga akan mengambil kira tahap kesihatan secara am dan pilihan pesakit.

Pilihan yang ada ialah:

1. Radioterapi

Menggunakan sinaran berkuasa tinggi untuk membunuh sel kanser. Radioterapi diberikan sama ada dari luar melalui mesin khas atau dari dalam menggunakan biji radioaktif dan wayar yang diletakkan berhampiran kanser tersebut.

2. Pembedahan

Dilakukan melalui potongan di bahagian leher atau menggunakan kamera khas (endoskop) yang dimasukkan melalui mulut. Bergantung kepada kes, kanser mungkin dibuang bersama dengan nod limfa, peti suara, sebahagian atau keseluruhan tekak.

3. Kemoterapi

Ubat-ubatan tertentu diberikan untuk membunuh sel kanser.

4. Rehabilitasi

Ini mungkin diperlukan semasa atau selepas menjalani rawatan untuk membantu pesakit menangani kesukaran bercakap, makan, dan rasa sakit pada leher.

5. Rawatan sokongan (paliatif)

Rawatan ini sangat penting untuk meningkatkan kualiti hidup pesakit semasa dan selepas rawatan atau bagi pesakit kanser tekak tahap lanjut. Ia termasuk membantu pesakit makan dan mengurangkan rasa sakit serta simptom lain yang dialami.


62% Penyebaran COVID-19 Daripada Kluster Tabligh, Adakah Ia Akan Berakhir Atau Makin Teruk?

Untuk mendapatkan lebih banyak info tentang coronavirus di Malaysia, sila dapatkannya di sini.

Walaupun tahap kepatuhan rakyat Malaysia terhadap perintah kawalan pergerakan bertambah baik, keadaan wabak virus korona baharu (COVID-19) semakin teruk.

Terbaru, jumlah kes pada 23 Mac 2020 telah direkodkan dalam kalangan 212 individu.  123 daripada jumlah tersebut merupakan
pesakit perhimpunan tabligh yang telah menghadiri perhimpunan ijtimak
 yang diadakan di Masjid Sri Petaling pada hujung bulan Februari lalu.

[covid_19]

Secara totalnya, mereka yang telah didiagnosis dengan jangkitan COVID-19 berada pada angka 1,518. Sebahagian majoriti daripada jumlah tersebut dipelopori oleh jemaah tabligh. Adakah mimpi ngeri ini akan berakhir atau kelak, adakah ia akan menjadi semakin teruk?

Peserta perhimpunan tabligh dinasihatkan untuk turun membuat ujian saringan

Mungkin ada yang tidak bimbang dengan jangkitan COVID-19 berikutan kajian menunjukkan majoriti pesakit mengalami simptom ringan. Namun, implikasinya boleh menyebabkan keadaan jangkitan wabak menjadi semakin teruk.

Hari ini (23 Mac 2020), wabak COVID-19 telah meragut 4 nyawa. Secara keseluruhan, daripada 14 kematian yang direkodkan sepanjang wabak berlaku, 6 individu merupakan peserta perhimpunan tabligh dan 2 individu mempunyai sejarah kontak rapat dengan peserta perhimpunan tersebut.

Ini merupakan satu pola jangkitan yang serius. Jelas sekali, ia menunjukkan
potensi virus untuk merebak dalam kalangan individu
 yang mempunyai kontak rapat dengan individu berjangkit.

Kerajaan telah mengambil pelbagai jenis inisiatif bagi menggalakkan pemeriksaan saringan dilakukan dalam kalangan peserta perhimpunan tabligh.

Dianggarkan, perhimpunan tersebut telah dihadiri oleh hampir 16,000 peserta daripada dalam dan luar negara. Dianggarkan kira-kira 13,000 merupakan peserta yang berasal dari Malaysia.

Menurut Ketua Pengarah Kesihatan, Datuk Dr Noor Hisham Bin Abdullah, sampel telah diambil daripada 6,700 peserta dan 940 daripadanya mendapat keputusan positif.

Ini bermakna 62% daripada jumlah mereka yang didiagnosis dengan jangkitan COVID-19 berasal daripada jemaah tabligh itu sendiri.

Pada mulanya Kementerian Kesihatan Malaysia (KKM) telah menurut panduan ujian saringan yang diberikan oleh Pertubuhan Kesihatan Sedunia (WHO). Mereka yang menunjukkan simptom sahaja akan disaring.

Namun, melihat kepada pola kenaikan pesat dalam kalangan peserta perhimpunan tabligh,
semua individu yang mempunyai kaitan dengan perhimpunan tersebut akan disaring
.

Kontak rapat punca jangkitan tersebut menular

Kenaikan kes positif akibat daripada perhimpunan tabligh tersebut bukan hanya dirasai oleh Malaysia sahaja. Negara jiran seperti Brunei, Singapura dan Thailand turut mengalami perkara yang sama.

Terdapat juga peserta yang berasal dari China dan Korea Selatan yang turut hadir di dalam majlis tersebut. Hubungan erat,
sentuhan fizikal dan amalan makan sepinggan menyebabkan jangkitan COVID
 mudah untuk menular dalam kalangan peserta.

Apabila perhimpunan tamat dan mereka kembali ke kampung halaman masing-masing, ia boleh menyebabkan jangkitan kepada individu sihat. Lihat sahaja kepada kes kematian ke-7 dan ke-14. Mereka mempunyai sejarah kontak rapat dengan peserta perhimpunan tabligh.

Kenyataan ini bukan bertujuan untuk menuding jari tetapi ingin menggalakkan mereka yang menyertai perhimpunan tersebut untuk tampil ke fasiliti KKM, bagi mendapatkan pemeriksaan saringan kesihatan.

Menurut Datuk Hisham, tiada caj yang akan dikenakan walau anda merupakan warga asing sekalipun. KKM telah menghantar pesanan ringkas kepada setiap individu yang menggunakan nombor telefon berdaftar bagi memberi peringatan berkenaan dengan hal ini.

[mc4wp_form id=’115319″]

Konklusi

Jika peserta perhimpunan tabligh yang tidak hadir ke ujian saringan merupakan kes positif dan berkontak rapat dengan ramai individu, kita bakal menyaksikan gelombang ketiga.

Kalau kita lihat pada
pola kenaikan gelombang pertama kepada gelombang kedua
, ia menunjukkan tren mendadak. Gelombang ketiga sekiranya berlaku akan memberikan kesukaran kepada banyak pihak.

Jika anda pernah menyertai perhimpunan tabligh atau mengalami simptom COVID-19, segeralah bergegas ke fasiliti kesihatan KKM untuk ujian saringan.

#HelloHealthGroup, #HelloDoktor, #HelloHealthCoronaVirus

Baca juga:

Pemegang Pam Minyak Boleh Sebar COVID-19? Adakah Kena Pakai ‘Gloves’ Ketika Isi Minyak?

Kalau Pergi Jumpa Doktor Kerana COVID-19, Jangan Sorok/Tipu Sejarah Perjalanan Anda – Ini AKIBATNYA!

JANGAN Bersalam & Bersentuh Untuk Cegah Penularan COVID-19!

Pesara Doktor Mungkin Dipanggil Berkhidmat Lawan COVID-19 – Bukan Ke Orang Tua Lebih Berisiko?

Berita Baik, Ujian Pertama Vaksin COVID-19 Pada Manusia Sudah Bermula!


Adakah Penyusuan Susu Badan Mengurangkan Risiko Kanser Payudara?

Jika anda sedang menyusukan bayi, anda mungkin mengambil berat mengenai kesihatan payudara. Malah, terdapat sebilangan wanita masih tertanya-tanya sama ada mereka boleh menyusukan bayi jika ada barah payudara dan benarkah menyusu boleh elak kanser payudara?

Untuk mendapatkan lebih banyak info tentang Kanser, sila dapatkannya
di si
n
i.

Adakah menyusu mengurangkan risiko kanser payudara?

Ya, walaupun secara spesifiknya sukar dipastikan. Terdapat empat kajian yang perlu diperhatikan.

Analisis besar-besaran hampir 150,000 wanita yang diterbitkan di The Lancet pada tahun 2002 mendapati bahawa setiap 12 bulan penyusuan (sama ada dengan seorang kanak-kanak atau ramai kanak-kanak), risiko kanser payudara menurun sebanyak 4.3 peratus, berbanding wanita yang
tidak menyusukan anak sama sekali.

Kajian 2009 lebih daripada 60,000 wanita yang diterbitkan dalam Arkib Perubatan Dalaman mendapati bahawa wanita yang mempunyai sejarah keluarga kanser payudara dapat mengurangkan risiko mendapat penyakit sebelum menopaus hampir 60 peratus jika mereka menyusu.

Satu kajian yang diterbitkan oleh Jurnal Institut Kanser Kebangsaan mendapati bahawa wanita keturunan Afrika mempunyai risiko yang sangat tinggi untuk membentuk kanser payudara yang agresif dan sukar dirawat yang dipanggil estrogen reseptor negatif dan triple-negatif. Risiko sebenarnya meningkat apabila seorang wanita melahirkan tetapi penyusuan menafikan risiko ini.

Kenapa menyusu dapat elak kanser payudara?

Kajian telah menunjukkan kepada beberapa teori, walaupun tiada yang terbukti. Salah satunya adalah wanita yang menyusu mempunyai
kitaran haid yang lebih sedikit sepanjang hidup mereka.

Oleh itu, kurang pendedahan kepada estrogen, yang telah ditunjukkan menggalakkan beberapa jenis kanser payudara. Teori lain: Penyusuan menjadikan sel-sel payudara lebih tahan terhadap mutasi yang boleh menyebabkan kanser.

Selain itu, terdapat faktor gaya hidup yang sering dimainkan: Wanita menyusu (dan mengandung) cenderung untuk berhenti merokok dan minum alkohol, makan makanan yang lebih sihat, dan secara umumnya menjaga diri mereka dengan lebih baik.

Tingkah laku ini dapat mengurangkan risiko kanser payudara.

Berapa lama perlu menyusu untuk mengurangkan risiko?

Untuk perkara ini belum ada jawapan tepat. Tetapi penyelidikan seperti kajian The Lancet, telah menunjuk kepada trend bahawa lebih lama adalah lebih baik.

Walaupun jika anda tambah dengan formula, ternyata apa-apa jenis penyusuan masih mengurangkan risikonya. Oleh itu, jangan ragu-ragu jika anda menghadapi
 masalah bekalan susu.

Bagaimana jika tidak boleh menyusu?

Jangan tertekan mengenainya. Dr Stuebe menyatakan, ia bukan mesej bahawa anda akan mendapat kanser payudara jika tidak menyusu.

Jangan lupa bahawa mungkin salah satu cara yang paling berkesan untuk membantu mengurangkan risiko kanser adalah melalui amalan gaya hidup sihat. Laporan 2008 yang diterbitkan oleh National Institutes of Health menyatakan satu fakta mudah yang perlu diulang:

“Hanya 5-10 peratus daripada semua kes kanser boleh disebabkan oleh kecacatan genetik, manakala selebihnya 90-95 peratus adalah asas dalam persekitaran dan gaya hidup,” katanya.

Ini bermakna, menyusu bukanlah satu-satunya cara untuk mengurangkan risiko kanser payudara.
Senaman dan pemakanan sihat
 juga boleh membantu anda.


Siapa Lebih Tinggi Risiko Mendapat Kanser Payudara?

Kanser payudara adalah kanser paling kerap berlaku, sama ada di Malaysia atau di peringkat global. 1 daripada 19 wanita di negara ini mempunyai risiko menghidap kanser payudara.

Siapa yang paling berisiko mendapat kanser ini? Apa faktor risikonya?

1. Semakin berumur

Risiko bertambah apabila umur bertambah. Kebanyakan kes ditemui pada umur di atas 50 tahun.

2. Wanita

Mungkin ramai yang menyangka bahawa kanser ini hanya berlaku dalam kalangan wanita. Sebenarnya, lelaki juga tidak terlepas kerana mereka juga mempunyai payudara. Namun, wanita adalah 100 kali lebih berisiko. Kes dalam kalangan lelaki hanya merangkumi 1 peratus daripada keseluruhan kes.

3. Mutasi pada genetik

Sesetengah mutasi genetik yang diwarisi boleh meningkatkan risiko kanser payudara dan kanser ovari. Mutasi yang paling kerap berlaku adalah pada BRCA1 dan BRCA2.

4. Haid bermula awal

Wanita yang didatangi haid pada umur yang muda lebih banyak dan lama terdedah kepada hormon estrogen. Ini sedikit sebanyak meningkatkan risiko kanser.

5. Tidak hamil atau hamil lewat

Wanita yang hamil buat pertama kali selepas umur 30 tahun atau langsung tidak hamil adalah lebih berisiko.

6. Lewat menopaus

Seperti haid awal, wanita yang lewat menopaus lebih banyak dan lama terdedah kepada hormon.

7. Terlebih berat badan atau obes selepas menopaus

Wanita berumur yang mempunyai berat badan yang tinggi lebih berisiko berbanding mereka dengan berat badan normal.

8. Payudara padat

Payudara yang padat mengandungi lebih banyak tisu penghubung berbanding tisu lemak membuatkan tumor susah dikesan melalui mammogram (X-ray payudara). Tambahan pula, payudara jenis ini lebih berisiko.

9. Terapi hormon gabungan

Pengambilan hormon untuk menggantikan estrogen dan progesteron selepas menopaus selama lebih daripada 5 tahun meningkatkan risiko kanser. Hormon yang telah ditemui bertanggungjawab adalah estrogen dan progestin jika diambil bersama.

10. Pil perancang

Sesetengah jenis pil perancang didapati boleh menambah kecenderungan mendapat kanser. Sila berbincang dengan doktor sebelum mengambil sebarang kaedah perancang keluarga.

11. Sejarah kanser payudara

Wanita yang pernah mengalami kanser payudara lebih berisiko untuk mendapatnya semula.

12. Kanser payudara dalam kalangan ahli keluarga

Mana-mana ahli keluarga, terutamanya ibu dan ayah serta adik beradik, yang pernah mengalami kanser payudara akan meningkatkan risiko. Meskipun ahli keluarga lelaki yang mengalami kanser tersebut, adik beradik wanita masih berisiko.


Patuhi Cara Betul Makan Habbatus Sauda, Boleh Rawat 7 Masalah Ini, Rugi Tak Cuba!

Tahu tak dengan cara makan habbatus sauda yang betul, ia dapat membantu mengawal beberapa masalah kesihatan?

Habbatus sauda atau nama botaniknya
nigella sative
, turut dikenali sebagai jintan hitam (
black cumin), black seed
 atau
kalonji
 – adalah berasal daripada tumbuhan adas di Asia Tenggara.

Ayuh, teruskan pembacaan anda untuk mengetahui lebih lanjut mengenainya.

Untuk mendapatkan lebih banyak info tentang Pemakanan Sihat, sila dapatkannya
di sini.

Apa itu habbatus sauda?

Sebelum mengetahui cara makan habbatus sauda yang dapat memberikan manfaat kesihatan, jom kita fahami secara ringkas mengenai tumbuhan hebat ini.

Berdasarkan bukti arkeologi menunjukkan
nigella sativa
 ini digunakan untuk tujuan masakan – terutamanya dalam masakan India dan Timur Tengah – serta perubatan.

Malah, dikatakan khasiat perubatan tumbuhan ini telah direkodkan seawal tahun 980 oleh pakar perubatan Islam Parsi, Avicenna. Menurut beliau memakan biji tumbuhan habbatus sauda ini boleh merawat dyspnea –
sesak nafas.

Cara makan habbatus sauda biji untuk manfaat kesihatan

Dalam perubatan tradisional, minyak habbatus sauda telah digunakan untuk merawat pelbagai keadaan kesihatan. Kesannya, ia kadangkala dirujuk sebagai ‘panacea’ – atau penyembuh sejagat.

Walaupun tidak semua kegunaan perubatannya dapat dibuktikan melalui kajian, namun minyak habbatus sauda dan sebatian tumbuhan ini telah dikaitkan dengan beberapa manfaat kesihatan.

1. Tinggi antioksidan

Minyak habbatus sauda tinggi thymoquinone, yang mempunyai
kesan antioksidan
  – sebatian tumbuhan membantu melindungi sel daripada kerosakan disebabkan oleh molekul tidak stabil dikenali sebagai radikal bebas dan antiradang yang kuat.

Antioksidan penting untuk kesihatan. Penyelidikan menunjukkan bahawa ia boleh mengurangkan keradangan dan melindungi daripada keadaan seperti
penyakit jantung
,
penyakit Alzheimer
 dan kanser.

2. Membantu merawat asma

Asma adalah keadaan kronik
 di mana lapisan saluran pernafasan membengkak dan otot sekelilingnya mengecut – kesannya anda akan
sukar bernafas
.

Berdasarkan penyelidikan, minyak habbatus sauda yang mengandungi thymoquinone boleh membantu dalam merawat asma dengan mengurangkan keradangan dan meregangkan otot di
saluran pernafasan.

Dalam kajian terdapat 80 individu dewasa menghidap asma mendapati, cara makan habbatus sauda biji – pengambilan 500 mg kapsul 2x sehari selama 4 minggu – dapat meningkatkan kawalan asma dengan ketara.

3. Membantu usaha menurunkan berat

Berdasarkan penyelidikan menunjukkan minyak tumbuhan ini boleh membantu mengurangkan
indeks jisim badan (BMI)
 pada individu yang mengalami obesiti, sindrom metabolik atau
diabetes jenis 2.

Kajian selama 8 minggu, melibatkan 90 wanita berumur 25-50 dengan obesiti diberi
diet rendah kalori
 bersama plasebo atau 1 gram minyak habbatus sauda setiap hidangan makan.

Hasil menunjukkan mereka yang mengambil minyak
kalonji
 kehilangan lebih banyak berat dan lilitan pinggang berbanding kumpulan plasebo. Kumpulan yang mengambil minyak juga mengalami peningkatan ketara
dalam trigliserida
 dan paras kolesterol LDL (buruk).

Cara makan habbatus sauda #4. Menurunkan paras gula dalam darah

Bagi penghidap diabetes, paras glukosa tinggi secara konsisten terbukti meningkatkan risiko komplikasi masa depan seperti
penyakit buah pinggang
, penyakit mata dan strok.

Kebanyakan kajian menggunakan serbuk habbatus sauda dalam kapsul. Minyak daripada tumbuhan ini juga terbukti membantu menurunkan paras gula dalam darah.

Satu kajian terhadap 99 individu dewasa dengan diabetes jenis 2 mendapati sama ada pengambilan 1/3 sudu teh (1.5 mL) atau  3/5 sudu teh (3 mL) sehari minyak habbatus sauda selama 20 hari dapat mengurangkan tahap HbA1c dengan ketara, berbanding plasebo.

5. Mengawal tekanan darah dan paras kolesterol

Minyak habbatus sauda juga telah dikaji berpotensi dalam
mengurangkan tekanan darah
 dan paras kolesterol.

Tekanan darah dan jumlah
paras kolesterol LDL
 (buruk) yang tinggi adalah faktor risiko penting untuk penyakit jantung.

Satu kajian dalam 70 individu dewasa yang sihat menunjukkan bahawa pengambilan 1/2 sudu teh (2.5 mL) minyak habbatus sauda 2x sehari selama 8 minggu telah mengurangkan tahap tekanan darah dengan ketara, berbanding dengan plasebo.

Walaupun ini berita baik, namun penyelidikan keseluruhan mengenai minyak habbatus sauda dalam mengurangkan tekanan darah dan paras kolesterol adalah terhad. Lebih banyak penyelidikan diperlukan untuk mengesahkan dos optimum.

Cara makan habbatus sauda biji dapat #6. Melindungi kesihatan otak

Neuroinflammation
ialah keradangan tisu otak dan dianggap faktor yang menyebabkan perkembangan
penyakit seperti  Parkinson
 dan Alzheimer.

Satu penyelidikan melibatkan 40 individu dewasa lebih berusia yang sihat mendapati peningkatan ketara dalam ukuran ingatan, fokus dan kognisi selepas mengambil 500 mg kapsul
nigella sative
 2x sehari selama 9 minggu.

Baca juga:

7. Baik untuk kulit dan rambut

Minyak habbatus sauda juga biasanya digunakan secara topikal untuk membantu pelbagai
keadaan kulit
 dan melembapkan rambut.

Kesan antimikrob dan antiradang tumbuhan ini dipercayai boleh merawat beberapa keadaan kulit seperti:

Jerawat

Ekzema

Kulit kering
 umum

Psoriasis

Terdapat dakwaan bahawa minyak ini juga boleh membantu melembapkan rambut dan mengurangkan kelemumur, namun malangnya tiada kajian klinikal menyokong dakwaan ini.

Kesimpulannya

Minyak
habbatus sauda
 adalah suplemen biasa yang digunakan dalam perubatan alternatif untuk membantu merawat pelbagai keadaan.

Namun lebih banyak kajian diperlukan untuk mengesahkan keberkesanan jangka panjang dan aspek keselamatan melibatkan pengambilan minyak atau kapsul habbatus sauda ini.

Sebelum mencubanya, pastikan anda melakukan rundingan dan mendapatkan nasihat pakar untuk mengetahui dos dan cara makan habbatus sauda yang bersesuaian dengan keadaan diri.


Kehilangan Rambut: Tips untuk Wanita Hamil Dalam Rawatan Kanser Payudara

Berdepan dengan kanser payudara adalah tugas yang mencabar, terutama jika anda sedang hamil. Rawatan kanser dan hormon kehamilan boleh mengubah penampilan anda dengan drastik. Kehilangan rambut adalah perubahan yang paling ketara. Berikut ialah 11 petua untuk membantu anda menguruskan situasi ini dengan lebih baik:

1. Maklumkan orang yang anda sayangi tentang apa yang mereka perlu jangkakan

Anak-anak anda mungkin keliru melihat rambut anda gugur. Beritahu mereka ini keadaan ini hanya sementara, dan rambut anda akan tumbuh semula. Malah, minta mereka pilih rambut palsu untuk anda.

2. Cuba simpan rambut pendek

Jika anda sentiasa menjadi wanita berambut panjang, sudah tiba masanya untuk mencuba sesuatu yang baru. Mempunyai rambut yang dipotong pendek boleh mengurangkan penampilan keguguran rambut.

3. Lindungi kepala anda dari matahari

Pada mulanya, mungkin terasa pelik untuk menyapu pelindung matahari pada kepala anda, tetapi langkah ini penting apabila anda tidak memakai rambut palsu. Mempunyai kulit kepala yang melecur bukanlah satu idea yang baik.

4. Pastikan kepala anda kekal hangat

Ini sangat penting jika anda tinggal di kawasan sejuk. Ingat untuk dapatkan topi hangat ketika berada di rumah, keluar rumah, atau bahkan semasa tidur juga diperlukan.

5. Cari pakar rambut palsu

Pakar rambut palsu boleh membantu anda mencari rambut palsu yang menyerupai rambut semulajadi anda. Anda juga boleh meminta mereka m rambut palsu anda sendiri.

6. Cari salon untuk rambut palsu anda

Rambut palsu anda juga memerlukan penjagaan. Salon yang baik dengan syampu, perapi rambut dan berus yang sesuai akan membantu memastikan rambut anda berada dalam keadaan terbaik.

7. Semak sama ada insurans anda melindungi rambut palsu anda

Kebanyakan insuran membayar sehingga 80% bagi rambut palsu yang digunakan untuk tujuan perubatan. Walau bagaimanapun, anda memerlukan preskripsi doktor untuk menyokong tuntutan anda.

8. Beli beberapa rambut palsu tambahan

Ia akan menyusahkan anda jika anda perlu keluar tetapi rambut palsu anda kotor, atau sedang berada di salon untuk digayakan semula. Mempunyai lebih daripada satu rambut palsu akan memastikan anda boleh keluar bila-bila masa yang anda suka.

9. Dapatkan aksesori rambut yang lain

Memakai rambut palsu sahaja sepanjang masa adalah membosankan. Cubalah lelilit, topi atau serban sekali-sekala. Untungnya, aksesori rambut boleh didapati dengan harga yang sangat berpatutan.

10. Bersedia untuk rambut baru

Rambut tumbuh selepas terapi mungkin berbeza dari rambut lama anda dan tidak cantik. Walau bagaimanapun, perubahan itu biasanya bersifat sementara selepas satu tempoh masa dan penjagaan perubatan.

11. Hulurkan tangan anda

Jika anda mempunyai kebimbangan, bercakap dengan seseorang yang mempunyai pengalaman dalam perkara ini boleh membantu anda. Pertimbangkan untuk sertai kumpulan sokongan. Pesakit kanser payudara lain yang telah sembuh, boleh memberi lebih banyak tips dan nasihat tentang bagaimana untuk menguruskan perubahan penampilan anda.

Akhir sekali, rawatan akan selesai. Anda akan sembuh dan rambut anda akan tumbuh semula. Dengan ingatan itu, nikmati peluang untuk mencuba penampilan baru setiap hari.

Anda mungkin berminat untuk membaca artikel:

Simptom Kekurangan Vitamin A

Tanda Anda Kekurangan Vitamin

Tanda-tanda Kekurangan Vitamin C


Ada Masalah Ketagih Melancap? Baca 5 Tip Penting Ini Sebelum Terlambat!

Setiap kali berbicara tentang onani, sudah pasti kebanyakan kita akan beranggapan bahawa perbuatan ini dilakukan oleh individu yang gila seks atau mempunyai masalah mental. Ada juga yang memikirkan berkenaan tip melancap dan manfaat melancap.

Pada 2018, seorang lelaki berusia 33 tahun ditemui mati ketika Hari Valentine di Afrika akibat
sakit jantung selepas melancap sebanyak 62 kali!

Pun begitu, kita semua perlu tahu bahawa ia sebenarnya adalah normal dan ramai orang yang melakukannya.

Satu fakta yang agak membimbangkan bukan?

Persoalannya, bagaimanakah untuk
menghilangkan ketagihan melakukan tabiat buruk
 ini jauh dari kehidupan kita?

Jom ikuti artikel ini untuk tahu cara berhenti melancap dengan lebih lanjut.

Untuk mendapatkan lebih banyak info berkenaan Kesihatan Mental, anda boleh klik
di sini
.

Manfaat melancap terhadap lelaki dan wanita

Jangan terkejut kerana u
ntuk pengetahuan anda, ada juga manfaat melancap yang tersembunyi.

Bagi lelaki, ia berguna kepada remaja yang sedang dalam
proses belajar mengenai seks
.

Secara tidak langsung, perbuatan ini akan memberi mereka pengetahuan dan pengalaman tentang apa yang mereka suka atau tidak mengenai seks.

Ini sangat penting buat lelaki dalam kehidupan seks mereka bersama pasangan apabila telah berkahwin kelak.

Pun begitu, ia bukanlah satu kemestian sebab proses pembelajaran masih boleh berlaku tidak kira usia.

Di sebalik manfaat ini, tersembunyi juga mudaratnya dan yang p
aling menakutkan onani dikatakan boleh jadi
 punca lelaki mati pucuk
!

Bagi wanita pula, terdapat banyak manfaat di sebalik onani.

Dikatakan, perbuatan ini akan menyebabkan rembesan hormon endorfin, bahan kimia yang memberikan kita perasaan gembira, seronok dan puas.

Disebabkan itu, bahan kimia ini dikenali sebagai ubat tahan sakit semula jadi.

Untuk pengetahuan anda, ia juga akan berlaku kepada golongan lelaki.

Buat wanita yang susah mencapai klimaks
, melancap mungkin membolehkan anda mendapat pengalaman seks yang lebih memuaskan.

Ia boleh dijadikan satu sesi peribadi di mana seorang wanita mencuba pelbagai jenis sentuhan dan tekanan tangan tanpa rasa malu atau stres.

Akan tetapi, bukankah lebih baik jika ia dilakukan bersama pasangan?

Di sebalik manfaat melancap yang tidak seberapa ini, tersembunyi banyak lagi mudarat onani kepada individu.

Jadi, anda yang mengalami ketagihan tabiat buruk ini, sila ambil tindakan!

Tip melancap (untuk berhenti)!

#1. Jauhi pornografi

Seperti yang diperkatakan di atas,
video lucah adalah faktor pendorong utama individu beronani
.

Disebabkan zaman teknologi kini, gambar, video dan laman sesawang lucah lebih mudah diakses.

Namun, anda perlu cari jalan untuk menjauhinya bagi tip melancap (untuk berhenti).

Di Malaysia, sistem keselamatan jalur lebar tidak kurang hebatnya seperti negara maju yang lain.

Jadi, kebanyakan laman porno telah disekat.

Akan tetapi, masih ada cara untuk mengaksesnya dengan kemajuan teknologi sekarang.

Jadi, ia sebenarnya terpulang kepada diri anda.

Apa yang boleh dilakukan anda perlu
muhasabah diri dan mungkin lebih mendekatkan diri kepada tuhan
.

#2. Alihkan perhatian anda dari melancap

Ini pula ialah tip melancap (untuk berhenti) yang kedua. Masa terluang yang terlalu banyak juga boleh jadi punca seseorang itu melakukan tabiat buruk ini.

Jadi, apa kata anda cuba cari hobi baru?

Sebagai contoh, anda boleh bermain muzik, bermain sukan ataupun permainan video untuk mengalihkan tumpuan anda dari perkara berkaitan seks yang boleh memudaratkan kesihatan seksual anda.

#3. Luangkan masa dengan individu lain

Kadangkala, alasan individu beronani kerana mereka berasa keseorangan dan sunyi kerana tiada individu yang dapat menemani ketika masa lapang mereka.

Jadi, luaskan rangkaian kenalan anda.

Dengan ini, anda pasti akan sentiasa bersama mereka lantas mengurangkan terus keinginan anda untuk melancap.

#4. Bersenam untuk elak melancap

Kedengaran mudah, bukan?

Namun, tip melancap (untuk berhenti) yang paling senang inilah kadangkala cara yang paling berkesan.

Setiap kali anda terasa ingin beronani
, apa kata anda cuba gunakan waktu itu untuk bersenam?

Jika anda terlalu malas untuk keluar rumah untuk berjoging, berenang atau berbasikal, lakukan sahaja di rumah.

Tidak sukar rasanya untuk melakukan
push up
,
seat up
, lompat bintang atau berlari setempat di dalam bilik anda, bukan?

#5. Jangan tidur dalam keadaan telanjang

Ini pula tip melancap (untuk berhenti) yang kelima. Ya, memang tidak ramai yang suka tidur bogel namun ada yang melakukannya.

Keadaan ini sebenarnya boleh menyebabkan anda terasa ingin melancap.

Ini kerana sentuhan kulit ke kulit boleh merangsang nafsu syahwat tanpa disedari.

Jadi,
cuba tidur berpakaian selepas ini
 dan hadkan sentuhan tangan anda ke bahagian alat sulit, ya?


Hati-Hati Jika Nak Beri Anak Aspirin, Ambil Tahu RISIKO BAHAYA Reye Syndrome Ini!

Jika anak anda mengalami demam, jangan terlalu cepat memberikan mereka ubat, khususnya aspirin. Ia berisiko menyebabkan satu keadaan kesihatan yang disebut sebagai Reye syndrome.

Apa itu Reye syndrome?

Keadaan ini jarang berlaku tetapi serius. Ia membuatkan hati dan otak menjadi bengkak. Semua peringkat umur boleh terkesan tetapi paling kerap berlaku dalam kalangan bayi dan kanak-kanak yang dijangkiti virus seperti influenza dan cacar air.

Bagi bayi berumur bawah 2 tahun, simptom awal yang berlaku termasuk cirit-birit dan bernafas laju. Bagi kanak-kanak lebih dewasa, simptom awal ialah muntah dan kerap mengantuk. Apabila keadaan semakin teruk, simptom yang mungkin berlaku termasuk:

Perubahan personaliti – mudah marah atau agresif.

Halusinasi.

Lengan dan kaki lemah atau tidak boleh digerakkan.

Serangan sawan.

Penat yang melampau.

Hilang kewarasan.

Reye syndrome adalah keadaan kecemasan. Sila ke hospital atau hubungi 999 dengan segera jika berlaku simptom di atas.

Aspirin merupakan faktor risiko utama

Kajian menemui bahawa faktor risiko utama bagi Reye syndrome adalah pengambilan aspirin atau ubat-ubatan lain yang mengandungi bahan salicylates. Oleh sebab itu, aspirin harus dielakkan bagi kanak-kanak yang mengalami jangkitan virus.

Aspirin merupakan sejenis ubat anti radang bukan steroid (NSAID). Ia boleh didapati di farmasi tanpa memerlukan apa-apa preskripsi. Seperti NSAID yang lain, ia membantu mengurangkan radang, rasa sakit, bengkak dan demam.

Walau bagaimanapun, penggunaannya tanpa kawalan boleh membawa kepada kesan buruk, antaranya adalah Reye syndrome. Selain itu, pengambilannya secara berlebihan juga boleh menyebabkan pendarahan dan ulser perut.

Panadol atau acetaminophen adalah lebih selamat

Acetaminophen atau panadol adalah pilihan lebih selamat berbanding aspirin untuk mengurangkan suhu badan anak anda. Anda boleh menambah dengan rawatan di rumah seperti tuam dengan kain basah serta banyakkan mengambil buah-buahan dan sayur-sayuran.

Selain penyalahgunaan aspirin, antibiotik juga kerap diberikan tanpa tujuan yang betul. Tidak semua demam disebabkan oleh bakteria dan antibiotik hanya diperlukan jika ia disebabkan oleh bakteria.

Sebelum memberikan anak anda sebarang ubat, sila pastikan ia adalah selamat dan benar-benar diperlukan oleh anak anda. Jika tidak pasti, sila bertanya kepada doktor atau ahli farmasi.


Hepatitis B: 4 Peringkat Jangkitan

Virus hepatitis B (HBV) adalah jangkitan yang boleh menyebabkan kerosakan hati yang teruk, kadang-kadang mengakibatkan kematian. Hepatitis B adalah biasa dalam kalangan orang yang menyuntik ubat kerana ia mudah disebarkan melalui perkongsian jarum atau peralatan suntikan lain.

HBV dan HIV boleh tersebar dengan cara yang sama, tetapi hepatitis B lebih berjangkit. Kedua-duanya melalui sentuhan dengan cecair badan yang mengandungi virus seperti darah, air mani dan cairan faraj, atau dari ibu kepada bayi semasa mengandung atau bersalin.

Hepatitis B tidak disebarkan melalui hubungan sosial biasa seperti berkongsi pinggan mangkuk atau kutleri, atau menyentuh seseorang dengan hepatitis B. Manakala luka seseorang yang mempunyai HBV perlu dibersihkan dengan sabun dan air, kemudian dilapisi dengan pakaian atau pelekat kalis air.

Peringkat jangkitan

Peringkat 1: Toleransi imun

Semasa peringkat ini, HBV dikeluarkan secara bebas dalam tubuh dan beban virus adalah tinggi, tetapi sistem imun tidak bertindak balas dengan kuat terhadap jangkitan. Pada orang dewasa, tahap ini biasanya jangka hayat pendek, tetapi ia boleh bertahan selama bertahun-tahun atau beberapa dekad. Penyelidikan terkini menunjukkan bahawa beberapa kerosakan hati boleh berlaku walaupun pada tahap awal ini.

Peringkat 2: Tindak balas imun aktif

Pada peringkat ini, sistem imun menyerang sel-sel yang dijangkiti HBV di hati. Bagi sesetengah orang, fasa ini berlangsung selama beberapa minggu sehingga sistem imunisasi membersihkan virus. Tetapi jika sistem imun tidak dapat membersihkan HBV, orang mengalami jangkitan aktif kronik yang bertahan selama bertahun-tahun atau dekad.

Apabila sistem imun menyerang sel-sel yang dijangkiti, ini menyebabkan keradangan hati, peningkatan enzim hati dan kerosakan hati yang semakin memburuk dari semasa ke semasa. Bagi kebanyakan orang, sistem imun dapat mengawal virus dan menghasilkan antibodi kepada salah satu protein HBV yang dipanggil ‘e’-antigen (atau HBeAg). Jumlah replikasi virus dikurangkan dan mereka bergerak ke peringkat seterusnya.

Peringkat 3: Pembawa tidak aktif
(inactive carriage
)

Pada peringkat ini, badan menghasilkan antibodi terhadap HBV. Ia suatu proses yang dikenali sebagai serokonversi. Semasa peringkat tidak aktif ini, sistem imun mengawal HBV supaya tidak lagi dihasilkan semula secara bebas. Sebaran HBV adalah rendah atau tidak dapat dikesan dan tahap enzim hati biasanya rendah.

Kira-kira 10 hingga 25% orang yang mendapat hepatitis B sebagai orang dewasa akan menjadi ‘pembawa tidak aktif kronik’, yang bermaksud mereka masih boleh menyebarkan HBV kepada orang lain dan mungkin mengalami kerosakan hati jangka panjang walaupun ianya tidak mungkin. Mereka juga berisiko terkena kanser hati seperti dalam semua peringkat jangkitan. Sesetengah orang boleh melalui kitaran tindak balas imun yang aktif dan kawalan imun.

Peringkat 4: e’-antigen-negative chronic active hepatitis

Sesetengah orang bergerak dari peringkat 3 ke tahap 4 apabila virus hepatitis B melepaskan kawalan antibodi. Orang di peringkat ini kurang ‘e’-antigen tetapi mempunyai tahap replikasi virus yang sederhana dengan keradangan hati. Oleh kerana mereka telah melalui peringkat keradangan aktif yang terdahulu dan mungkin sudah mengalami kerosakan hati pada sebelumnya, mereka mempunyai risiko yang paling besar untuk mengalami komplikasi seperti sirosis dan kanser hati.

Adalah seringkali sukar untuk mengklasifikasikan orang tepat ke dalam salah satu daripada empat peringkat di atas. Garis panduan terkini menunjukkan bahawa orang dengan hepatitis B boleh dikelaskan kepada mereka yang positif dan negartif HBeAg.  Dalam kedua-dua kumpulan ini, orang mempunyai keradangan aktif dan kerosakan hati atau tidak mengalami kerosakan hati. Ia bersama dengan jumlah DNA HBV dalam darah, digunakan untuk membuat keputusan rawatan.

Hello Health Group
 tidak menyediakan nasihat perubatan, rawatan atau diagnosis.


Eyelash Extension: Trend Cantik Berisiko Memudaratkan

Mendapatkan bulu mata yang panjang dan lentik sudah pasti menjadi keinginan setiap wanita. Jika dahulu, maskara menjadi salah satu aksesori penting dalam beg solek bagi memastikan bulu mata kekal rapi, namun berbeza kebelakangan ini apabila wujudnya alternatif baru iaitu teknik sambungan bulu mata (
eyelash extensions
).

Apa itu sambungan bulu mata?

Terdapat pelbagai cara untuk memastikan penampilan bulu mata kekal lama. Penggunaan maskara adalah yang paling mudah dan tidak melibatkan kos yang tinggi. Kaedah lain termasuk penggunaan bulu mata palsu, pemindahan bulu mata (
eyelash transplants
), solekan kekal atau farmaseutikal yang menggalakkan pertumbuhan bulu mata. Secara teknikal, sambungan bulu mata adalah berbeza dengan kategori ini.

Sambungan bulu mata adalah serat tunggal dan bukannya jaluran bulu mata yang dilekatkan satu per satu atau dalam kumpulan kecil ke bulu mata semulajadi anda untuk meningkatkan penampilannya yang panjang dan penuh.

Kebanyakan bulu mata diperbuat daripada serat sintetik seperti nilon yang diikat menggunakan pelbagai jenis gam professinal. Manakala sutera adalah bahan lain yang digunakan untuk sambungan bulu mata. Malah, ada juga bulu mata yang diperbuat daripada bulu haiwan.

Biasanya sambungan bulu mata menggunakan penyepit kecil dan gam separuh kekal yang dirumus khas.
Prosedur ini boleh mengambil masa selama dua jam, dan mata anda kekal tertutup selama tempoh prosedurnya. Hasilnya biasanya kekal tiga hingga empat minggu dan kemudiannya kembali sebagai bulu mata semulajadi.

Risiko terhadap mata

Kesan sambungan bulu mata biasanya tidak disebabkan oleh penyepit kecil (
tweezers
). Sebaliknya adalah disebabkan oleh gam yang digunakan untuk mengikat sambungan sintetik di tempatnya. Ini kerana ia sering mengandungi
formaldehid atau bahan kimia lain yang boleh menyebabkan kerengsaan dan reaksi alergi.

Artikel yang diterbitkan dalam
Consumer Reports
membincangkan mengenai beberapa kes yang mana pesakit mengalami jangkitan dan tindak balas alergi terhadap pelekat berasakan formaldehid yang digunakan untuk sambungan bulu mata.
Akademi Oftalmologi Amerika (AAO) juga bertindak balas terhadap laporan yang memberi amaran kepada pengguna mengenai bahaya sambungan bulu mata.

AAO menyatakan sambungan bulu mata mengakibatkan:

Jangkitan kornea

Jangkitan kelopak mata

Kelopak mata bengkak

Kehilangan bulu mata sementara atau kekal

Selain itu, menggosok, sentakan atau menarik boleh mematahkan bulu mata semulajadi anda, dan juga menyebabkan kerosakan kekal pada folikel bulu mata. Walaupun jarang, sambungan bulu mata juga boleh membawa kepada serat yang teeperangkap di bawah tisu mata, yang mungkin memerlukan pembedahan untuk membuangnya.

Hello Health Group
 tidak menyediakan nasihat perubatan, diagnosis, atau rawatan.